qundao/data-zh-poetry huggingface dataset:
酬別道師許自然
作者：賀鑄
朝代：宋

早慕浮雲恥繫匏，泠然風馭起三茅。
青菁可種無閑地，黄鶴歸來失舊巢。
石鼎頗傳驚俗句，醉圖未免取僧嘲。
何須西望長安笑，誰是平生莫逆交。
酬宗室令率惠墨
作者：賀鑄
朝代：宋

麝煤新劑黝而堅，誰謂奚生法不傳。
信是文房希代寶，益知公子過人賢。
蔡中郎老喜飛白，揚執戟窮耽草玄。
雅意肯要瓊玖報，十丸聊以助吾顛。
酬桂林從叔
作者：賀鑄
朝代：宋

江到三湘盡，山圍八桂深。
龍蛇寒下蟄，霧露晝多陰。
迢遞馳梅信，殷勤訪竹林。
淮南風土美，留滯亦何心。
醉中真·浣溪沙
作者：賀鑄
朝代：宋

不信芳春厭老人。老人幾度送春歸。惜春行樂莫辭頻。巧笑豔歌皆我意，惱花顛酒拼君嗔。物情惟有醉中真。
醉厭厭·南歌子
作者：賀鑄
朝代：宋

紫陌青絲鞚，紅塵白紵衫。誰憐繡戶閉香奩。分付一春心事、兩眉尖。怯冷重燻被，羞明半捲簾。歡歸斜□□□□。□□□□□□、醉厭厭。
醉夢迷·採桑子
作者：賀鑄
朝代：宋

深坊別館蘭閨小，障掩金泥，燈映玻璃。一枕濃香醉夢迷。醒來擬作清晨散，草草分攜。柳巷鴉啼。又是明朝日向西。
重別和上人
作者：賀鑄
朝代：宋

分手風波路幾千，侵尋老境百疴纏。
一官得飽亦勞矣，大士忘情猶泫然。
北道音塵長斷望，西菴香火不無緣。
是身脫使先朝露，圖像聊依十七賢。
重別王掾
作者：賀鑄
朝代：宋

別訪難遽了，不知寒夜長。
回燈撤盃案，抱被宿船倉。
載聽遠雞唱，稍分征雁行。
臨風滿掬淚，吹落一襟霜。
重寄潘豳老
作者：賀鑄
朝代：宋

輕舠驀水帆如弓，一伸臂頃來江東。
聊持美酒致吾子，方事綵衣娛汝翁。
懸榻可容它客坐，閉關正與無月同。
夙興行樂竟何有，醒醉陰晴皆夢中。
重賦京居暮春感興
作者：賀鑄
朝代：宋

怒風狂雨信悠悠，收拾春華不少留。
祗有柳綿吹未盡，牆陰落泊伴人愁。
重送
作者：賀鑄
朝代：宋

夾岸雪初消，青青見麥苗。
傳聲汶陽客，已解木蘭橈。
春水生張澤，春風動樂郊。
良遊知不負，回首念無聊。
重送曾誠之兼簡俞澹陳庾·其一
作者：賀鑄
朝代：宋

春風漠漠老江蘺，行矣騷人好自持。
半百幻身如且健，石頭城下兩茅茨。
重送曾誠之兼簡俞澹陳庾·其二
作者：賀鑄
朝代：宋

陳顛俞散舊朋遊，樽酒相逢定少留。
衰病故情猶有在，春風一夜夢揚州。
重遊寄老庵懷僧芝
作者：賀鑄
朝代：宋

淡遊已恨失芝公，陳躅空留夢境中。
欲問孤雲何處去，庭前雙樹自西風。
重遊梵行院
作者：賀鑄
朝代：宋

曉渡南岡五里松，精廬未見已聞鐘。
門前拂地垂楊柳，掃浄秋來過馬蹤。
重遊鍾山定林寺
作者：賀鑄
朝代：宋

破冰泉脈漱籬根，壞衲遥疑掛樹猿。
蠟屐舊痕尋不見，東風先爲我開門。
野步
作者：賀鑄
朝代：宋

津頭微逕望城斜，水落孤村格嫩沙。
黄草菴中疏雨溼，白頭翁嫗坐看瓜。
金山化成閣望焦山作
作者：賀鑄
朝代：宋

朝登化成閣，寫睇滄江東。
巋然痤鶴山，屏截橫流中。
雲烟生蔽虧，水石相磨礱。
飛構結巖腹，天龍嚴佛宮。
初無刳木智，不與塵界通。
曠莽天地間，勝事豈易窮。
將謀乘興入，難此迎潮風。
可信浮桴約，僅有由也同。
我亦念行役，翻如征北鴻。
他日一漁艇，悠悠浮玉翁。
金山夜集招米芾元章不至作
作者：賀鑄
朝代：宋

芳洲擷蘭珮，清夜栖寶坊。
晚風駕飛濤，柱石搖長廊。
微月逗簷際，助我燈燭光。
黄童天下才，亹亹陳與章。
狂歌間險語，捧腹屢烘堂。
惜無盃中物，可以延楚狂。
興闌半道去，浪學山陰王。
明發吾將還，滄波渺相望。
如何方外徒，漫仕煩官倉。
端爾凉秋節，白雲來帝鄉。
金山遊
作者：賀鑄
朝代：宋

輕舠放中𤃩，岸遠春風壯。
檝師俯仰呼，天水爭簸蕩。
吾方扣其舷，聊賡小海唱。
梢回即東麓，側磴聯屨杖。
危剎表層巔，疲筋躡牽强。
斜廊繚複殿，魚脊分背向。
放目四垠寬，秋毫入吾望。
侵雲鐵甕壘，崛起去緣傍。
映日海門山，不蔕滄波上。
吾雖百石吏，平昔有微尚。
俄得金仙徒，翦蘿開岫幌。
誓投桑榆年，浮玉翁自況。
金陵懷寄歷陽王掾
作者：賀鑄
朝代：宋

征虜亭邊路，望夫山下舟。
長江不隔夢，明月祇供愁。
促席歌塵斷，閑窗醉墨留。
惜芳橋畔柳，誰繫木蘭舟。
金隄客舍望南樂城
作者：賀鑄
朝代：宋

黄流漫渙浸城根，烟火依微日欲昏。
禾黍不登非政罪，居人猶得飽魚飧。
釣船歸·添聲楊柳枝
作者：賀鑄
朝代：宋

綠淨春深好染衣。際柴扉。溶溶漾漾白鷗飛。兩忘機。南去北來徒自老，故人稀。夕陽長送釣船歸。鱖魚肥。
錢塘海潮
作者：賀鑄
朝代：宋

高岸如陵累石頑，一支漲海橫中間。
九軍雷鼓震玉壘，萬里墨雲驅雪山。
秦政維舟羞膽怯，史遷舐筆恨才慳。
錢郎幾許英雄氣，强弩三千擬射還。
錦纏頭·浣溪沙
作者：賀鑄
朝代：宋

舊說山陰禊事休。漫書繭紙敘清遊。吳門千載更風流。繞郭煙花蓮茂苑，滿船絲竹載涼州。一標爭勝錦纏頭。
鍾山法雲彥上人留中餐罷遊草堂寺
作者：賀鑄
朝代：宋

弭楫秦淮尾，登臨殊興迴。
難銷蔬飯飽，更過草堂來。
日轉喦扉暝，風披蕙帳開。
吾非海鹽令，猿鳥莫相猜。
鑄年五十八因病廢得旨休致一絕寄呈姑蘇毗陵諸友
作者：賀鑄
朝代：宋

求田問舍向吳津，欲著衰殘老病身。
未拜君恩賜剡曲，歸來且醉鑑湖春。
長安在何許二首·其一
作者：賀鑄
朝代：宋

長安在何許，疑是青天上。
矯首遡西風，溪雲斷人望。
長安在何許二首·其二
作者：賀鑄
朝代：宋

長安在何許，疑在白日下。
徘徊天一隅，華月生新夜。
閑情二首·其一
作者：賀鑄
朝代：宋

青窗隠夕曛，玉甃紫苔春。
佳人久不見，翠被銷檀薰。
長巾拂綠綺，上有三年塵。
聊彈別燕弄，寄謝陽臺雲。
閑情二首·其二
作者：賀鑄
朝代：宋

秋風動朱箔，流塵污鴛綺。
念昔合歡人，兩心今萬里。
冰霜變松竹，況復如桃李。
欲寓相思文，無多右軍紙。
闢寒金·迎春樂
作者：賀鑄
朝代：宋

六華應臘妝吳苑。小山堂、晚張燕。賞心不厭杯行緩。待月度、銀河半。縹緲郢人歌已斷。歸路指、玉溪南館。誰似闢寒金，聊借與、空床暖。
阻風小孤山晚晴作
作者：賀鑄
朝代：宋

小孤山下晚波恬，妥墮青鬟玉鏡奩。
借與彭郎作眉樣，西南初月正尖纖。
阻風白鷺洲招訥上人
作者：賀鑄
朝代：宋

鳳皇臺下鳳皇巢，白鷺洲邊白鷺濤。
舟未解維先望見，風能傳語更相招。
江南春物爲誰好，淇上歸心不自聊。
何日結茅鍾阜尾，幅巾相對一方袍。
陌上郎·生查子
作者：賀鑄
朝代：宋

西津海鶻舟，徑渡滄江雨。雙櫓本無情，鴉軋如人語。揮金陌上郎，化石山頭婦。何物系君心，三歲扶床女。
除夜歎
作者：賀鑄
朝代：宋

壯髮忽種種，華年今復窮。
客懷少安適，況乃京塵中。
病肺厭斟酌，疲筋謝過從。
閑坊稅老屋，車馬無來蹤。
日俸纔百錢，鹽齏猶不供。
夜榻覆龍具，晨炊熏馬通。
出門欲貸乞，羞汗難爲容。
安得一扁舟，浮家乘興東。
江山此深隠，終老爲田翁。
春秧二頃苗，秋穫期百鍾。
稚子課樵汲，壯妻兼織舂。
行歌滄浪清，卧快柴桑風。
神明養內觀，憂患無旁攻。
有客聞此言，誚余何不衷。
茲行果勇决，誰攬冥冥鴻。
安知祿籍間，去就如樊籠。
微尚良自信，所悲君不同。
陳留南城馬上簡李公年
作者：賀鑄
朝代：宋

南郭何人卜築幽，平田高樹带清溝。
隔牆野鳥啼晴晝，駐馬行人照白頭。
二頃難尋歸老計，一樽宜結探春遊。
步兵不惜供厨費，更作東風數日留。
陳留道中
作者：賀鑄
朝代：宋

强半春風掩戶庭，出門唯見麥青青。
從來赤白歌桃李，曾與何人伴醉酲。
陽羨歌·踏莎行
作者：賀鑄
朝代：宋

山秀芙蓉，溪明罨畫。真遊洞穴滄波下。臨風慨想斬蛟靈，長橋千載猶橫跨。解組投簪，求田問舍。黃雞白酒渝樵社。元龍非復少時豪，耳根清靜功名話。
雁後歸·臨江仙
作者：賀鑄
朝代：宋

巧翦合歡羅勝子，釵頭春意翩翩。豔歌淺拜笑嫣然。願郎宜此酒，行樂駐華年。未是文園多病客，幽襟悽斷堪憐。舊遊夢掛碧雲邊。人歸落雁後，思發在花前。
雁後歸·臨江仙
作者：賀鑄
朝代：宋

翡翠樓高簾幕薄，溫家小玉妝臺。畫眉難稱怯人催。羞從面色起，嬌逐語聲來。門外木蘭花艇子，垂楊風掃纖埃。平湖一鏡綠萍開。緩歌輕調笑，薄暮採蓮回。
雁後歸·臨江仙
作者：賀鑄
朝代：宋

鴉背夕陽山映斷，綠楊風掃津亭。月生河影帶疏星。青松巢白鳥，深竹逗流螢。隔水彩舟然絳蠟，碧窗想見娉婷。浴蘭燻麝助芳馨。湘弦彈未半，悽怨不堪聽。
離冠氏道中
作者：賀鑄
朝代：宋

別酒厭厭一據鞍，遠林微逕雪迷漫。
傷心不似來時路，柳擺東風絮作團。
雨中花·夜行船
作者：賀鑄
朝代：宋

回首揚州，猖狂十載，依然一夢歸來。但覺安仁愁鬢，幾點塵埃。醉墨碧紗猶鎖，春衫白紵新裁。認鳴珂曲裡，舊日朱扉，閒閉青苔。人非物是，半晌鸞腸易斷，寶勒空回。徒悵望、碧雲銷散，明月徘徊。忍過陽臺折柳，難憑隴驛傳梅。一番桃李，迎風無語，誰是憐才。
雨晴西郊寓目
作者：賀鑄
朝代：宋

城中厭雨過清和，偶出西郊野意多。
蠶簇趁晴初摘繭，麥場經潤欲生蛾。
營巢黄鳥啼深樹，引犢青牛飲暮河。
老圃念人留竚久，挽衣沽酒願相過。
雨餘晚望
作者：賀鑄
朝代：宋

相應乳鳩鳴，桑間返照平。
明津小舫度，高隴一牛耕。
林藪歸心健，塵埃病骨輕。
屈騷魂爽在，未許獨君清。
雪後同吳達夫慎獻玉登黄鶴樓
作者：賀鑄
朝代：宋

歲律崢嶸臘盡頭，風吹朔雪到南州。
三湖簸蕩鮫鼉恐，七澤迷漫狐兔愁。
狂客定回青雀舫，獵兒初試皂貂裘。
江樓伏檻迎新霽，羣玉峰前練带流。
頻載酒·浣溪沙
作者：賀鑄
朝代：宋

金斗城南載酒頻。東西飛觀跨通津。漾舟聊送雨餘春。桃李趣行無算酌，桑榆收得自由身。酣歌一曲太平人。
題任氏傳德集
作者：賀鑄
朝代：宋

釣魚公子學屠龍，潦倒西班八品中。
鼠目獐頭登要地，雞鳴狗盜策奇功。
儀刑拔士無光祿，經術傳家有聖童。
慨想斯人安可作，九原松檟幾秋風。
題天清寺安上人北軒
作者：賀鑄
朝代：宋

南城繁氏臺，維昔孝王築。
歌吟寂無聞，萬楹聯佛屋。
道人開北牖，俯就百喬木。
八月鳴青蟬，槐蛾委平綠。
客來借榻卧，吹睡俄頃足。
疏雨隔斜陽，垂虹跨長陸。
良遊悵遲後，回謝三庚酷。
瘦馬尾華軒，汗顔塵一掬。
昨非勿復道，佳約猶可續。
載酒定何時，新黄糝庭菊。
題定山寺法遠上人壁
作者：賀鑄
朝代：宋

支郎風味喜相親，乘興來尋雪後春。
夾徑竹陰疑礙馬，隔江山色似招人。
豈無暇日容高卧，如有閑田願卜鄰。
預約東城二三子，歲時相過莫辭頻。
題寶泉官舍壁
作者：賀鑄
朝代：宋

偶著强名字，非才但鑄金。
不妨稱外監，況復住山陰。
勝日聊披卷，清風故解衿。
餘生偷祿隠，何等是升沈。
題崇勝寺無心菴
作者：賀鑄
朝代：宋

老鶴依林表，孤雲寓山間。
結茅窮釋子，著身如許閑。
有心即塵紛，無心猶石頑。
有無心併置，日暮客來還。
題巫山圖
作者：賀鑄
朝代：宋

巫山彼美神，秀色發朝雲。
絢麗不可挹，飄颻去無痕。
楚夢一夕後，蒼山秋復春。
目斷腸亦斷，往來今古人。
題張氏白雲莊
作者：賀鑄
朝代：宋

江左陶徵士，高風昔所聞。
應慙五株柳，難比一溪雲。
我有乘桴約，君方植杖耘。
悠悠竟何得，晚歲盍同羣。
題彭城南臺寺蘇眉山詩刻後
作者：賀鑄
朝代：宋

秋風幾度老江蘺，鼎水眉峰隔夢思。
下走誤傳宣室召，上前誰進子虛辭。
東坡麋鹿同三徑，西掖鵷鸞占一枝。
獨有野僧違一俗，翠珉新勒舊題詩。
題彭城張氏放鶴亭
作者：賀鑄
朝代：宋

曾見君家亭上碑，東望風月動閑思。
昔無卜築如相待，今遂登臨是不期。
萬頃白雲山缺處，一庭黄葉雨來時。
許昌應負重泉恨，當日陽春枉賦詩。
題惠崇畫扇六言二首·梅花雪雀
作者：賀鑄
朝代：宋

春雪霏霏晚梅，抱枝寒雀毰毸。
隴下有人腸斷，爲銜芳信東來。
題惠崇畫扇六言二首·秋水蘆雁
作者：賀鑄
朝代：宋

塞南秋水陂塘，蘆葉蕭蕭半黄。
直北飛來鴻雁，端疑個是瀟湘。
題承天寺竹軒
作者：賀鑄
朝代：宋

征衫初解就僧牀，惠我翛然一枕凉。
赤日黄塵畏途裏，此君風味可能忘。
題杜仲觀南康遺編後
作者：賀鑄
朝代：宋

高吟晚節動江關，自況孤雲豈易攀。
賦鵩一篇傳日下，騎鯨半夜去人間。
知音誰復稱流水，招隠吾方擬小山。
固有清風千古在，不應空伴月明閑。
題楊子王輅故居清軒
作者：賀鑄
朝代：宋

卜築負南郭，褰開臨要津。
舟輿占集地，奈爾獨清人。
坐上一樽酒，江南千里春。
何須茂弘扇，何患元規塵。
遊子感陳躅，怳如平生親。
九原不可作，歸老復誰鄰。
題武昌鄭判官直節亭
作者：賀鑄
朝代：宋

開亭榜直節，寵爾青琅玕。
歲晚傲霜雪，不同天下寒。
挺立百丈夫，被之古衣冠。
春華白粉澤，正色莫敢干。
越客與登覽，微吟復長嘆。
六鼇方抃戲，雲海翻狂瀾。
儻逢龍伯公，何憚剪一竿。
岐山鳴鳳雛，久刷五色翰。
何以慰朝饑，美實來加餐。
高材陋時用，自持良獨難。
不願裁樂管，伶倫非古官。
浪遭野王輩，三弄爲人歡。
願製殺青簡，燦然漆與丹。
褒貶約魯史，終古垂不刊。
顧此託根地，辱哉久泥蟠。
題毗陵僧舍二首·其一
作者：賀鑄
朝代：宋

古寺相留跨兩年，窮通出處固天然。
短檠燈火掩書卷，屢聽芭蕉夜雨眠。
題毗陵僧舍二首·其二
作者：賀鑄
朝代：宋

秋風忽起家山意，流落天涯歎憔悴。
古寺不挂寰瀛圖，終南山翁何處至。
題永城縣園水亭
作者：賀鑄
朝代：宋

詰曲池塘碧玉流，禊亭孤占小汀洲。
長紉座上芳蘭佩，不繫簷前畫鷁舟。
好泛羽觴脩舊事，爲書繭紙記清遊。
季真待得東還日，初見紅蕖十畝秋。
題流香亭
作者：賀鑄
朝代：宋

秋色朝來已十分，遠山清瘦露雲根。
芙蕖昨夜驚風雨，葉葉流香有淚痕。
題海陵寓舍二首·其一
作者：賀鑄
朝代：宋

池上千條柳，依依解占春。
自憐衰颯鬢，不與物爭新。
題海陵寓舍二首·其二
作者：賀鑄
朝代：宋

池上雪初消，春鴉已占巢。
自憐流寓迹，無地可誅茅。
題海陵寓舍四首·其一
作者：賀鑄
朝代：宋

藜藿荒庭微逕通，支撐破屋古池東。
暮凉百燕抵突雨，晝靜一蟬饕餮風。
隠几敢希南郭久，移文方誚北山空。
森然槐柳相差地，它日低回憶箇中。
題海陵寓舍四首·其三
作者：賀鑄
朝代：宋

倒障開窗面曲池，塵襟初喜豁然披。
清風殊不去人遠，明月端能與我期。
鼓吹青蛙聊自喜，歌謳白鳥漸相欺。
紛紛利害朝昏出，閉目忘言是住持。
題海陵寓舍四首·其二
作者：賀鑄
朝代：宋

近溼籬根歌蟪蛄，向明屋角網蜘蛛。
黄葵紫莧雨張王，花蚊白蟻風驅除。
輾轉猶憎夏夜久，支離何堪春病餘。
預愁還作舊年調，兩眼京塵懷鏡湖。
題海陵寓舍四首·其四
作者：賀鑄
朝代：宋

千里家園安在哉，羈栖猶喜占池臺。
酒非從事斷年別，風是故人彌日來。
黄鳥綿蠻紫椹熟，白鷗瀺灂綠萍開。
頗知老子機心廢，留得渠伊興盡回。
題海陵開元寺棲雲菴
作者：賀鑄
朝代：宋

道人猶浮雲，發彼王屋岑。
朝見膚寸合，暮爲四海霖。
造物一戲耳，浮雲本無心。
永謝應龍召，深栖雙樹林。
蒼生熱惱地，千載仰慈陰。
皎月示弦晦，清風何古今。
誰舉甘露頌，轟然海潮音。
支離病居士，和以無絃琴。
題淵明軒
作者：賀鑄
朝代：宋

淵明新榜揭門眉，夫子高情俗不知。
未仰秫秔供歲計，本於松菊有心期。
卧來不淺羲皇興，歸去何慙鄉里兒。
窗破簷傾從此始，祇應風月解相思。
題漢陽寓舍老桑
作者：賀鑄
朝代：宋

曾無沃若飽吳蠶，腹蠹聊供啄木饞。
底事殷勤喭元緒，不應有意附炎炎。
題漢陽招真亭
作者：賀鑄
朝代：宋

大別山顛清沔尾，飛亭岧嶢带雲起。
清狂使君初燕喜，拍手招呼黄鶴子。
玄津煉出太陽酥，手葺胎髮蒙頭顱。
每誇久落北酆籍，豈意齎恨歸黄壚。
越客登臨興何有，愁不能言病妨酒。
殘陽雲夢窅然深，尚欲開襟吞八九。
羽駕飄颻安在哉，使君餘跡已塵埃。
但見庾令樓橫烟樹杪，角聲催月渡江來。
題潘大臨東軒
作者：賀鑄
朝代：宋

陳公少荒誕，一室未遽掃。
事功竟何成，老魅死不早。
潘郎治寓舍，箒禿無遺蚤。
庭砌蒔蘭萱，未霜除惡草。
明窗羃輕素，朝日上杲杲。
烟蔓擢薰爐，松腴浮墨沼。
著書析魯史，百傳見脫藁。
賊亂久逋誅，吾方力窮討。
不應兩觀下，僅獲少正卯。
坐可驕素臣，俾渠眸子瞭。
而翁晏退食，筆削日課了。
伯仲詠南陔，餘風颯林杪。
安知自娛適，聊尉堂上老。
起居侍杖藜，寒燠躬煬澡。
昏定仰屋眠，是中亦大好。
題烏江丘氏昆仲歲寒亭
作者：賀鑄
朝代：宋

新甫移根遠，蒼然對兩翁。
閉門三尺雪，仰枕一亭風。
東郭顔何厚，西來意莫窮。
未應輸狹小，釀酒待春叢。
題烏江東隆山鄧氏亭
作者：賀鑄
朝代：宋

逋客今何許，空餘接隠亭。
舟隨潮水上，門背夕陽扃。
兔策塵生蠹，漁蓑雨化螢。
題詩巖下石，聊代草堂靈。
題烏江湯泉寄老庵
作者：賀鑄
朝代：宋

西庵松竹深，薄暮更微雨。
山禽不畏人，嘲哳方對語。
而余倦宦者，罷日今可數。
京邑夙所懷，其如惡塵土。
行復念斯遊，回頭悵何許。
題甘露寺浄名齋兼寄米元章
作者：賀鑄
朝代：宋

日出天垠露，江橫地軸分。
馳年悲落木，羈思託孤雲。
重掃浄名室，長招漫仕君。
悠悠德璋輩，未辦勒移文。
題畫卷後六言二首·關路逢僧圖
作者：賀鑄
朝代：宋

蹇馿烏帽禪客，落日黄塵故關。
已悔棄繻昔去，更逢挈履今還。
題畫卷後六言二首·鳴琴召鶴圖
作者：賀鑄
朝代：宋

結茅百尺荒臺，杖藜一徑莓苔。
謝絕雞羣老鶴，不應端爲琴來。
題皖山北瀕江田舍
作者：賀鑄
朝代：宋

江轉皖公山北流，蕭閑人物美田疇。
一溪春水百家利，二頃夏秧千石收。
小市竹樓張酒旆，平橋松島蔭漁舟。
莫知農老何爲者，幾葉傳封樂國侯。
題秦觀少游寫真
作者：賀鑄
朝代：宋

淮海多才士，徒希馬少游。
誰容老芸閣，自讖死藤州。
狀貌披圖爽，陽春掩卷愁。
湛郎長鬣爾，殊不嗣風流。
題芭蕉葉
作者：賀鑄
朝代：宋

十畝荒池漲綠萍，南風不見芰荷生。
隔窗頼有芭蕉葉，未負瀟湘夜雨聲。
題華陽公主碑陰
作者：賀鑄
朝代：宋

王姬乘鳳去，春色一朝空。
昔怨綺羅月，今無松柏風。
千年見白日，狐穴入幽宮。
玉鏡古塵滿，落梅誰復容。
峨峨當隧碑，寶刻一何工。
文擅色絲美，但書膏邑封。
惜非丈夫烈，不得傳無窮。
好在故時物，清漳流自東。
題葉翰林道卿手書唐人唱和集後
作者：賀鑄
朝代：宋

翰客文房萬卷餘，詵詵翻是蠹書魚。
載薰載曝徒爲爾，秦築長城錯備胡。
題蘭陵王碑陰
作者：賀鑄
朝代：宋

齊室生武賢，蘭陵乃頗牧。
析瓜饗虎士，饜飫比粱肉。
金墉免胄戰，破陣何神速。
樂府有遺聲，當歌凱旋曲。
盤宗既不壽，霸祚宜爾促。
十代六百年，人間換陵谷。
荒途接幽壠，誰復禁樵牧。
窆石半欹摧，鉤鋤斷鼇足。
蒼苔蝕瑑刻，仰睇眩塵目。
操翰無愧辭，千言不爲辱。
流湍齧馬鬣，客土日危蹙。
霪潦併年間，彌漫即川陸。
昔多萬兩送，今無一抔築。
人生妄區別，共盡同草木。
何待雍門彈，令君淚盈匊。
題詩卷後
作者：賀鑄
朝代：宋

詩豈窮人窮者工，斯言聞諸六一翁。
端慙少作老更拙，不廢汝詩吾固窮。
題諸葛谼田家壁
作者：賀鑄
朝代：宋

晚度孔明谼，林間訪老農。
行衝落葉徑，坐聽隔江鐘。
後舍燈猶織，前溪水自舂。
無多遊宦興，卜隠幸相容。
題賈氏廢園
作者：賀鑄
朝代：宋

丞相園林半手栽，清樽曾爲幾人開。
荒榛野蔓換桃李，慙愧春風如故來。
題贈芥堂老僧遇來
作者：賀鑄
朝代：宋

歲計江邊二頃田，不能多應世間緣。
閉門密竹荒松裏，杯粥爐香六十年。
題醉袖·踏莎行
作者：賀鑄
朝代：宋

淺黛宜顰，明波欲溜。逢迎宛似平生舊。低鬟促坐認絃聲，霞觴豔豔持為壽。濃染吟毫，偷題醉袖。寸心百意分攜後。不勝風月兩厭厭，年來一樣傷春瘦。
題金陵天慶觀鍾阜軒
作者：賀鑄
朝代：宋

霞構雲扉不著關，甍簷開處見人間。
斷牆廢井連東第，白塔青松對北山。
昨夜桂娥奔月去，經秋芝蓋御風還。
玉虛真籍家聲在，再熟金桃願一攀。
題金陵長干寺塔
作者：賀鑄
朝代：宋

南國長干古佛祠，浮圖鴛瓦碧參差。
欲追三閣登高作，非復六朝全盛時。
簷角西風掛星斗，牆陰寒雨嘯狐狸。
劫灰終換人間世，石甃金棺好護持。
題陶靖節集後
作者：賀鑄
朝代：宋

淵明不樂仕，解組歸柴桑。
遡風北窗下，坦腹傲羲皇。
儲粟既屢空，乞食何惶惶。
有身即大患，斯語聞伯陽。
顧我亦多忤，丘樊思退藏。
慙無辟粒術，圭勺耗官倉。
題項羽廟三首·其一
作者：賀鑄
朝代：宋

分張天下付羣雄，回首咸陽卷地空。
六國三秦隨擾攘，錦衣何暇到江東。
題項羽廟三首·其三
作者：賀鑄
朝代：宋

三戶睢盱竟破秦，君王武略世稱神。
途窮一夜無遺恨，挈首殷勤予故人。
題項羽廟三首·其二
作者：賀鑄
朝代：宋

楚都陳迹久灰埃，一曲虞兮尚寄哀。
不作偷生渡江計，可須千里更西來。
題香社寺平痾湯泉
作者：賀鑄
朝代：宋

驪山御湯殿，歲久玉蓮傾。
誰謂大江北，有泉溫且清。
相傳白雲竇，中閟丹砂英。
澡濯浹肌骨，沉痾亟能平。
豈特滌吾足，徑當潔吾纓。
築廬俯源上，涵泳鳬鷗輕。
非復罜塵網，御風朝玉京。
賦詩投楚澤，用弔懷沙生。
題黄岡東坡潘氏亦顔齋
作者：賀鑄
朝代：宋

東坡有田誰料理，黧面蒼毛潘氏子。
結茅題榜亦顔齋，農隙把書聊自喜。
潘乎潘乎信是顔之徒，終日何所論難真如愚。
世無孔父四科友，猶辦簞食瓢飲陋巷環牆居。
百畝之收粒可數，天南有待東坡主。
更輸什一補官倉，餘勺幾何供雀鼠。
會須不改其樂媚而翁，力田水旱由天公。
大勝心迹相違阮校尉，東西南北哭途窮。
飛鴻亭
作者：賀鑄
朝代：宋

禪林跨山脅，飛構鑿崚嶒。
千里寄雙睫，百憂消一登。
斯遊屬公暇，曉日東南升。
霜野明練甲，雲陰垂海鵬。
東州地陽暖，臘月川無冰。
大艑出洪口，突去如騫騰。
趺坐思方寂，桐魚聞飯僧。
生臺飽馴鴿，散上浮圖層。
矯首發長嘯，清風鼓塵膺。
寥寥紫虛路，鴻雁正憑凌。
仿像中散公，俯手朱絲繩。
粉繪久零落，爽靈呼不應。
顧余識尤寡，況復無才稱。
行且置纓笏，庵栖宗大乘。
二子勿多誚，有心何不能。
食芡實作
作者：賀鑄
朝代：宋

錢侯官舍旁，走水來方塘。
暑雨過初伏，斜陽生晚凉。
風翻芡盤卷，萬觜爭低昂。
猶疑秦雞暴，擅此六國場。
下榻延密客，開樽薦新嘗。
金刀剝老蚌，玉沙磨夜光。
殷勤煩飣餖，未咀悲生腸。
引領鄘衛西，百泉乃吾鄉。
水産富此物，數錢論斗量。
朝餐取饜飽，無復炊黄粱。
貪嗜比羊棗，況乎惟味良。
十年去國仕，遇得纔微芒。
季鷹思蓴羹，拂衣謝齊王。
我亦散浪者，未許斯人狂。
長歌定行矣，千載會相望。
食鰣魚
作者：賀鑄
朝代：宋

雨長沙田三尺蘆，截江邏釣待嘉魚。
上鉤一尾誇先得，下筯千錢忍棄餘。
倦客罷彈腰下鋏，故人忘寄腹中書。
知機何獨張生翰，不俟秋風已起予。
馬上重經舊遊六言
作者：賀鑄
朝代：宋

淺淺東流宛溪，當年罷酒分携。
認得橋邊楊柳，春風幾度鴉啼。
驀山溪
作者：賀鑄
朝代：宋

畫橋流水，宛是南州路。轉柁綠楊灣，恍然間、青樓舊處。迴腸斷盡，猶剩爾多愁，記新聲，懷暱語。依約對眉宇。襪羅香在，祗欠蓮隨步。無物比朝雲，恨難續、高唐後賦。迢遙此夜，淚枕不成眠，月侵窗，燈映戶。應見可憐許。
高望道中
作者：賀鑄
朝代：宋

積雨漲陂塘，田塍插晚秧。
遠山宜薄莫，高燕弄微凉。
馬革非吾願，魚餐饜此鄉。
歸期知近在，猶待菊華黄。
高郵舟居對雪
作者：賀鑄
朝代：宋

天涯晚歲客無歡，擁鼻微吟行路難。
三楚浮程波淼淼，五陵歸夢雪漫漫。
兔園授簡心猶壯，剡曲拏舟興久闌。
病骨支離仍禁酒，漁蓑重緝待春寒。
魏城東
作者：賀鑄
朝代：宋

短短宮牆見杏花，霏霏晚雨溼啼鴉。
欲將今夜思歸夢，憑仗春風吹到家。
鳳棲梧·蝶戀花
作者：賀鑄
朝代：宋

挑菜踏青都過卻。楊柳風輕，擺動鞦韆索。啼鳥自驚花自落。有人同在真珠箔。淡淨衣裳妝□薄。閒憑銀箏，睡鬢慵梳掠。試問為誰添瘦弱。嬌羞只把眉顰著。
鳳棲梧·蝶戀花
作者：賀鑄
朝代：宋

為問宛溪橋畔柳。拂水倡條，幾贈行人手。一樣葉眉偏解皺。白綿飛盡因誰瘦。今日離亭還對酒。唱斷青青，好去休回首。美陰向人疏似舊。何須更待秋風後。
鳳棲梧·蝶戀花
作者：賀鑄
朝代：宋

獨立江東人婉孌。粉本花真，千里依稀見。閒弄彩毫濡玉硯。纏綿春思□歌扇。愛我竹窗新句練。小砑凌箋、偷寄西風燕。乍可問名賒識面。十年多病風情淺。
鴛鴦夢·臨江仙
作者：賀鑄
朝代：宋

午醉厭厭醒自晚，鴛鴦春夢初驚。閒花深院聽啼鶯。斜陽如有意，偏傍小窗明。莫倚雕闌懷往事，吳山楚水縱橫。多情人奈物無情。閒愁朝復暮，相應兩潮生。
鴛鴦語·七娘子
作者：賀鑄
朝代：宋

京江抵、海邊吳楚。鐵甕城、行勝無今古。北固陵高，西津橫渡。幾人攜手分襟處。淒涼淥水橋南路。奈玉壺、難叩鴛鴦語。行雨行雲，非花非霧。為誰來為誰還去。
鶴沖天
作者：賀鑄
朝代：宋

鼕鼕鼓動，花外沈殘漏。華月萬枝燈，還清晝。廣陌衣香度，飛蓋影、相先後。個處頻回首。錦房西去，期約武陵西口。當時早恨歡難偶。可堪流浪遠，分攜久。小畹蘭英在，輕付與、何人手。不似長亭柳。舞楓眠雨，伴我一春銷瘦。
鷓鴣天
作者：賀鑄
朝代：宋

轟醉王孫玳瑁筵。渴虹垂地吸長川。側商調裡清歌送，破盡窮愁直幾錢。孤棹艤，小江邊。愛而不見酒中仙。傷心兩岸官楊柳，已帶斜陽又帶蟬。
鸚鵡洲
作者：賀鑄
朝代：宋

鸚鵡隴下鳥，能語奇羽毛。
羅罻巧相致，琱籠關鐍牢。
長懷故園樹，烟雨落空巢。
萬里遷澤國，舟輿□□勞。
正平託物賦，健筆不停操。
千載訪陳躅，晴沙葭菼高。
珍禽不復見，慨想若人豪。
處士起河朔，英風拔時髦。
文章儷墳誥，俛就猶詩騷。
兒汝命楊孔，奴兵視劉曹。
姦雄可奈此，束之投楚郊。
忤俗竟非命，惜哉時不遭。
非無擇木智，天下方滔滔。
遺幹泯魚腹，浮魂誰復招。
近結屈平好，佩蘭雜申椒。
遠慙子胥烈，怒氣翻秋濤。
空餘春草碧，恨血滿江皋。
黄埭魏氏見江亭
作者：賀鑄
朝代：宋

浮生欲寄酒杯間，馬上誰容一日閑。
不是登高粗能賦，老夫真負爾江山。
黄山席上別當塗僚友·其一
作者：賀鑄
朝代：宋

自昔有宇宙，便應有此山。
如我與君者，幾輩來躋攀。
聲迹兩磨滅，寥寥千古間。
短生一浮漚，妄比金石頑。
黄山席上別當塗僚友·其二
作者：賀鑄
朝代：宋

五福人所願，九齡神所慳。
著身名利場，寵辱如循環。
不見倦飛鳥，翻然亦知還。
酒闌解袂去，老矣遂投閑。
黄樓歌
作者：賀鑄
朝代：宋

君不見熙寧丁巳秋，靈平未塞河橫流。
澶漫勢欲浮東州，斯人坐有爲魚憂。
當時賢守維蘇侯，厭術不取三犀牛。
跨城岧嶢起黄樓，五行相推土勝水，鼉作黿驚走鞭箠。
三丈渾流變清泚，南來船車鷁銜尾。
使君登覽興如何，舞劍吟箋賓從多。
水平照影見雁下，山空答響聞漁歌。
樓下汀洲長芳草，一麾南出彭門道。
昨日春遊詠白蘋，後夜秋風悲鵩鳥。
黄岡汝海心悠哉，青衫白髮多塵埃。
采菱伎女今何在，騎竹兒童望不來。
望不來，碧雲明月長裴徊。
黄鶴樓
作者：賀鑄
朝代：宋

登真者誰子，昔有費公禕。
白日玉書下，青天駕鶴飛。
此地少留憩，神標悵依依。
振裾謝塵濁，與爾方遠違。
層樓寵陳迹，江山長四圍。
登臨美商素，雨氣薄西暉。
水落州觜嫩，風豪帆背肥。
飄然起遐想，琳館閟巖扉。
明月識悠闊，白雲疑是非。
金桃未遽熟，薤露虞先晞。
高樹兩華表，長招羽駕歸。
靈瓢五色劑，定與遺民揮。
自顧乏仙質，延生猶可希。
刀圭儻不吝，如飽首陽饑。
龜山晚泊
作者：賀鑄
朝代：宋

春候半寒溫，維舟淮上村。
長林補山豁，青草際潮痕。
久厭浮家役，重招去國魂。
禪房欲舒寫，烟雨促黄昏。
□□□（同前）
作者：贺铸
朝代：宋

留落吴门□□□。□□□□□□□。扁舟更入毗陵道，却□□□□□□。□□念，付清觞，樵青与我和沧浪。浮云□是无根物，南北东西不碍狂。
七娘子·□波飞□□□向
作者：贺铸
朝代：宋
体裁：词

□波飞□□□向。□□□、□□□□样。拥鼻微吟，捋须遐想。□□□□□□上。会须加数□□酿。□□□、□□□□涨。美满孤帆，轻便双桨。中分□□□□往。
三山
作者：贺铸
朝代：宋

南朝凤皇台，置酒昔高会。酒酣望三山，宛在青天外。长哦谪仙吟，如啖鲸鲵鲙。明日信东风，孤帆出其背。荒戍接江濆，开门适相对。鼎足跱长川，不为舟楫碍。雨旸云吞吐，早晏潮进退。万古免浮沈，曾微抃鳌戴。伊余厌尘坌，闭目何可奈。爽气豁襟灵，山乎吾有赖。尝闻晋阿童，万舻飞戈快。径造此山陲，沧波为之隘。顾我疲软姿，功名让前辈。玄晖昔凭眺，物色颇有在。他时挂武冠，刀剑行且卖。山价略可酬，庵栖谢当代。远持三山矶，况彼七里濑。犹得傲狂奴，吾无故人待。
三山
作者：贺铸
朝代：宋

南朝凤皇台，置酒昔高会。
酒酣望三山，宛在青天外。
长哦谪仙吟，如啖鲸鲵鲙。
明日信东风，孤帆出其背。
荒戍接江濆，开门适相对。
鼎足跱长川，不为舟檝碍。
雨旸云吞吐，早晏潮进退。
万古免浮沈，曾微抃鰲戴。
伊余厌尘坌，闭目何可奈。
爽气豁襟灵，山乎吾有頼。
尝闻晋阿童，万舻飞戈快。
径造此山陲，沧波为之隘。
顾我疲软姿，功名让前辈。
玄晖昔凭眺，物色颇有在。
他时挂武冠，刀剑行且卖。
山价略可酬，庵栖谢当代。
远持三山矶，况彼七里濑。
犹得傲狂奴，吾无故人待。
三山
作者：贺铸
朝代：宋

南朝凤皇台，置酒昔高会。
酒酣望三山，宛在青山外。
长哦谪仙吟，如啖鲸鲵鱠。
明日信东风，孤帆出其背。
荒戍接江濆，开门适相对。
鼎足跱长川，不为舟楫碍。
雨阳云吞吐，早晏潮进退。
万古免浮沈，曾微拚鳌戴。
伊余厌尘坌，闭目何可奈。
爽气豁襟灵，山乎吾有赖。
尝闻晋阿童，万舻飞戈快。
径造此山陲，沧波为之隘。
顾我疲软姿，功名让前辈。
玄晖昔凭眺，物色颇有在。
他时挂武冠，刀剑行且卖。
山价略可酬，庵栖谢当代。
远持三山矶，况彼七里濑。
犹得傲狂奴，吾无故人待。
三月二十日游南台
作者：贺铸
朝代：宋

晴春六十日，不与酒杯亲。吏事岂无閒，风雨复兼旬。始作南城游，时物固已陈。扫不见桃李，浓绿迷荆榛。登高暂逍遥，引目清泗滨。向田有交径，俯城皆要津。得意属禽鱼，可爱不可驯。顾余千里客，眷此十日春。胡不念尔生，筋骸劳欠伸。二十起丁籍，一官初为贫。侜张西复东，甑满莱芜尘。黄绶彼何物，豕苓安足珍。山园有芳兰，幽佩手自纫。长哦白云谣，遐想紫阳真。去矣南昌尉，庶几乎若人。
三月二十日游南台
作者：贺铸
朝代：宋

晴春六十日，不与酒杯亲。
吏事岂无閒，风雨復兼旬。
始作南城游，时物固已陈。
扫不见桃李，浓绿迷荆榛。
登高暂逍遥，引目清泗滨。
向田有交径，俯城皆要津。
得意属禽鱼，可爱不可驯。
顾余千里客，眷此十日春。
胡不念尔生，筋骸劳欠伸。
二十起丁籍，一官初为贫。
侜张西復东，甑满莱芜尘。
黄绶彼何物，豕苓安足珍。
山园有芳兰，幽佩手自纫。
长哦白云谣，遐想紫阳真。
去矣南昌尉，庶几乎若人。
三月二十日游南台
作者：贺铸
朝代：宋

晴春六十日，不与酒杯亲。
吏事岂无闲，风雨复兼旬。
始作南城游，时物固已陈。
扫不见桃李，浓绿迷荆榛。
登高暂逍遥，引目清泗滨。
向田有交迳，俯城皆要津。
得意属禽鱼，可爱不可驯。
顾余千里客，眷此十日春。
胡不念尔生，筋骸劳欠伸。
二十起丁籍，一官初为贫。
侜张西复东，甑满莱芜尘。
黄绶彼何物，豕苓安足珍。
山园有芳兰，幽佩手自纫。
长哦白云谣，遐想紫阳真。
去矣南昌尉，庶几乎若人。
三鸟咏·子规行
作者：贺铸
朝代：宋

长江靡迤山坡陀，旅竹荒松蒙茑萝。
蚕初眠起风日暖，梅弄黄时烟雨多。
山间有径行逶迤，倦客据鞍生睡魔，奈尔思归啼鸟何。
子规鸟，不如归去好。
谁家西北最高楼，几为王孙怨芳草。
子规怜尔解归飞，我独何心长不归。
十年迹绝苏门道，梦裏旧游知是非。
一官窃食官仓米，十口之家饱而已。
金印锦衣耀闾里，少年此心今老矣，问舍求田从此始。
三鸟咏·提壶引
作者：贺铸
朝代：宋

绿野带江春漠漠，露湿花蔫朝暮薄。
年芳婉娩欲辞人，啼鸟殷勤劝行乐。
提壶真起予，十千美酒当剩沽。
金龟宝貂家所无，持底可过黄公垆。
调官东来今几日，谓有公田宜种秫。
朝廷未除私酿律，安得一试焦革术。
提壶鸟，嘆吾与尔皆悠悠。
君不见长安两市多高楼，大书酒旆招贵游。
脱闻提壶鸣树头，论槽买瓮更献酬。
庶几此声知所投，胡为南乡长滞留，端使北宗狂客羞。
三鸟咏·竹鸡词
作者：贺铸
朝代：宋

东南泽国陂塘阔，旱岁少逢晴五月。田间蛙喜雨冥冥，竹下鸡啼泥滑滑。而予不耕陂下田，田皋驱马挥长鞭。稻塍微茫绝复连，如蹑镜面流鲛涎。植蹄沮洳不敢前，何暇顾惜青莲乾。竹鸡鸟，汝幸飞翔罗罻外，安知此涂吁可畏。雄雌更鸣方自慰，汝不能言意为对。君不见日围赫赫是长安，大明宫阙开云端。鸡人唱漏辰三刻，左右相君朝谒还。前驺谁敢干，后乘不可攀。飘飖青盖望已远，绿槐阴下沙堤闲。长堤千步沙漫漫，风不惊尘雨亦乾。君能驰骛此其所，何事江乡行路难。
三鸟咏·竹鸡词
作者：贺铸
朝代：宋

东南泽国陂塘阔，旱岁少逢晴五月。
田间蛙喜雨冥冥，竹下鸡啼泥滑滑。
而予不耕陂下田，田皋驱马挥长鞭。
稻塍微茫绝復连，如蹑镜面流鲛涎。
植蹄沮洳不敢前，何暇顾惜青莲干。
竹鸡鸟，汝幸飞翔罗罻外，安知此涂吁可畏。
雄雌更鸣方自慰，汝不能言意为对。
君不见日围赫赫是长安，大明宫阙开云端。
鸡人唱漏辰三刻，左右相君朝谒还。
前驺谁敢干，后乘不可攀。
飘飖青盖望已远，绿槐阴下沙堤闲。
长堤千步沙漫漫，风不惊尘雨亦干。
君能驰骛此其所，何事江乡行路难。
三鸟咏之一提壶引
作者：贺铸
朝代：宋
体裁：古风

绿野带江春漠漠，露湿花蔫朝暮薄。年芳婉娩欲辞人，啼鸟殷勤劝行乐。提壶真起予，十千美酒当剩沽。金龟宝貂家所无，持底可过黄公垆。调官东来今几日，谓有公田宜种秫。朝廷未除私酿律，安得一试焦革术。提壶鸟，叹吾与尔皆悠悠。君不见长安两市多高楼，大书酒旆招贵游。脱闻提壶鸣树头，论槽买瓮更献酬。庶几此声知所投，胡为南乡长滞留，端使北宗狂客羞。
三鸟咏之三子规行
作者：贺铸
朝代：宋
体裁：古风

长江靡迤山坡陀，旅竹荒松蒙茑萝。蚕初眠起风日暖，梅弄黄时烟雨多。山间有径行逶迤，倦客据鞍生睡魔，奈尔思归啼鸟何。子规鸟，不如归去好。谁家西北最高楼，几为王孙怨芳草。子规怜尔解归飞，我独何心长不归。十年迹绝苏门道，梦里旧游知是非。一官窃食官仓米，十口之家饱而已。金印锦衣耀闾里，少年此心今老矣，问舍求田从此始。
三鸟咏之二竹鸡词
作者：贺铸
朝代：宋

东南泽国陂塘阔，旱岁少逢晴五月。田间蛙喜雨冥冥，竹下鸡啼泥滑滑。而予不耕陂下田，田皋驱马挥长鞭。稻塍微茫绝复连，如蹑镜面流鲛涎。植蹄沮洳不敢前，何暇顾惜青莲乾。竹鸡鸟，汝幸飞翔罗罻外，安知此涂吁可畏。雄雌更鸣方自慰，汝不能言意为对。君不见日围赫赫是长安，大明宫阙开云端。鸡人唱漏辰三刻，左右相君朝谒还。前驺谁敢干，後乘不可攀。飘颻青盖望已远，绿槐阴下沙堤闲。长堤千步沙漫漫，风不惊尘雨亦乾。君能驰骛此其所，何事江乡行路难。
上巳后一日登快哉亭作
作者：贺铸
朝代：宋

上巳信嘉辰，流觞传旧俗。
良游怅不遂，吏局方有属。
东风吹晓雨，万窍嗥林麓。
疑有泊舟人，狂歌河女曲。
逾朝始澄霁，物色如新沐。
城角趋危亭，登临尉幽独。
纷华扫不见，胡蝶飞平绿。
竚倚穷夕曛，悠哉此心目。
上巳後一日登快哉亭作
作者：贺铸
朝代：宋

上巳信嘉辰，流觞传旧俗。良游怅不遂，吏局方有属。东风吹晓雨，万窍嗥林麓。疑有泊舟人，狂歌河女曲。逾期始澄霁，物色如新沐。城角趋危亭，登临尉幽独。纷华扫不见，胡蝶飞平绿。竚倚穷夕曛，悠哉此心目。
上巳晚泊龟山作
作者：贺铸
朝代：宋
体裁：七言律诗

薄暮东风不满帆，迟迟未忍去淮南。故园犹在北山北，佳节可怜三月三。兰叶自供游女佩，芸编聊对故人谈。洛桥车骑相望客，曾为吴儿几许惭。
上巳晚泊龟山作
作者：贺铸
朝代：宋

薄暮东风不满帆，迟迟未忍去淮南。故园犹在北山北，佳节可怜三月三。兰叶自供游女佩，芸编聊对故人谈。洛桥车骑相望客，曾为吴儿几许慙。
上巳有怀金明池游赏
作者：贺铸
朝代：宋

西城小雨宿尘消，春水溶溶拍画桥。
拾翠汀洲白苹发，披香宫殿紫云高。
綵舟日晚绮罗醉，油幕风晴丝管焦。
侠少朋游应念我，一年佳赏负今朝。
上巳有怀金明池游赏
作者：贺铸
朝代：宋

西城小雨宿尘消，春水溶溶拍画桥。拾翠汀洲白蘋发，披香宫殿紫云高。綵舟日晚绮罗醉，油幕风晴丝管焦。侠少朋游应念我，一年佳赏负今朝。
上巳有怀金明池游赏
作者：贺铸
朝代：宋

西城小雨宿尘消，春水溶溶拍画桥。
舍翠汀洲白苹发，披香宫殿紫云高。
彩舟日晚绮罗醉，油幕风晴丝管焦。
侠少朋游应念我，一年佳赏负今朝。
下水船
作者：贺铸
朝代：宋
体裁：词

芳草青门路。还拂京尘东去。回想当年离绪。送君南浦。愁几许。尊酒留连薄暮。帘卷津楼烟雨。凭阑语。草草蘅皋赋。分首惊鸿不驻。灯火虹桥，难寻弄波微步。漫凝伫。莫怨无情流水，明日扁舟何处。
下水船·芳草青门路
作者：贺铸
朝代：宋
体裁：词

芳草青门路。还拂京尘东去。回想当年离绪。送君南浦。愁几许。尊酒流连薄暮。帘卷津楼风雨。凭阑语。草草蘅皋赋。分首惊鸿不驻。灯火虹桥，难寻弄波微步。漫凝伫。莫怨无情流水，明月扁舟何处。
与张历阳追怀从禽之乐因赋
作者：贺铸
朝代：宋

宜秋门外养鹰坊，好草陂头射雉场。油幕毡庐张野饮，锦袍貂帽结戎装。兴阑落日黄尘断，梦后西风白发长。谁念江湖独流寓，此情难话与渔郎。
与张历阳追怀从禽之乐因赋
作者：贺铸
朝代：宋

宜秋门外养鹰坊，好草陂头射雉场。
油幕毡庐张野饮，锦袍貂帽结戎装。
兴阑落日黄尘断，梦后西风白髮长。
谁念江湖独流寓，此情难话与渔郎。
与张历阳追怀从禽之乐因赋
作者：贺铸
朝代：宋

宜秋门外养鹰坊，好草陂头射雉场。油幕毡庐张野饮，锦袍貂帽结戎装。兴阑落日黄尘断，梦後西风白发长。谁念江湖独流寓，此情难话与渔郎。
丙寅舟次宋城作
作者：贺铸
朝代：宋
体裁：五言律诗

水馆四边村，登临奈断魂。黄花开小径，红粉哭高原。舟楫逢新火，松楸老故园。斜阳一千里，依约是苏门。
丛台歌
作者：贺铸
朝代：宋

累土三百尺，流火二千年。人生物数不相待，摧颓故址秋风前。武灵旧垄今安在，秃树无阴困樵采。玉箫金镜未销沈，几见耕夫到城卖。君不见丛台全盛时，绮罗成市游春晖。一从雕辇闭荒草，萧散行云无复归。韶魂想像风流在，晴华露蔓犹依稀。盘纡棘径撩人衣，禾黍晚成貊貉肥。层檐碧瓦碎平地，梦作鸳鸯相伴飞。登临吊古将语谁，城郭人民今是非。指君看取故时物，南有清流西翠微。彷徨华表不忍去，岂独辽东丁令威。
丛台歌
作者：贺铸
朝代：宋

累土三百尺，流火二千年。
人生物数不相待，摧颓故址秋风前。
武灵旧垅今安在，秃树无阴困樵采。
玉箫金镜未销沈，几见耕夫到城卖。
君不见丛台全盛时，绮罗成市游春晖。
一从琱辇闭荒草，萧散行云无复归。
韶魂想像风流在，晴华露蔓犹依稀。
盘纡棘迳撩人衣，禾黍晚成貊貉肥。
层檐碧瓦碎平地，梦作鸳鸯相伴飞。
登临吊古将语谁，城郭人民今是非。
指君看取故时物，南有清流西翠微。
彷徨华表不忍去，岂独辽东丁令威。
丛台歌
作者：贺铸
朝代：宋

累土三百尺，流火二千年。
人生物数不相待，摧颓故址秋风前。
武灵旧壠今安在，秃树无阴困樵采。
玉箫金镜未销沈，几见耕夫到城卖。
君不见丛台全盛时，绮罗成市游春晖。
一从琱辇闭荒草，萧散行云无復归。
韶魂想像风流在，晴华露蔓犹依稀。
盘纡棘径撩人衣，禾黍晚成貊貉肥。
层檐碧瓦碎平地，梦作鸳鸯相伴飞。
登临弔古将语谁，城郭人民今是非。
指君看取故时物，南有清流西翠微。
彷徨华表不忍去，岂独辽东丁令威。
东华马上怀寄清凉和公兼简社中王拙居士
作者：贺铸
朝代：宋

鸡鸣紞五鼓，驱马东华路。
月落潮上时，云披日生处。
摇摇渔艇子，挂席凌江去。
送目思悠悠，横槊聊一赋。
鸿雁南飞江北流，亭亭双塔是昇州。
前朝物色今何见，白鹭平沙接石头。
石头城上清凉国，中有弥天大比丘。
右军远孙傲时者，巾钵久从莲社游。
吾亦明年及瓜代，一庵见寄外何求。
东华马上怀寄清凉和公兼简社中王拙居士
作者：贺铸
朝代：宋

鸡鸣紞五鼓，驱马东华路。月落潮上时，云披日生处。摇摇渔艇子，挂席淩江去。送目思悠悠，横槊聊一赋。鸿雁南飞江北流，亭亭双塔是升州。前朝物色今何见，白鹭平沙接石头。石头城上清凉国，中有弥天大比丘。右军远孙傲时者，巾鉢久从莲社游。吾亦明年及瓜代，一庵见寄外何求。
东华马上怀寄清凉和公兼简社中王拙居士
作者：贺铸
朝代：宋

鸡鸣紞五鼓，驱马东华路。月落潮上时，云披日生处。摇摇渔艇子，挂席淩江去。送目思悠悠，横槊聊一赋。鸿雁南飞江北流，亭亭双塔是升州。前朝物色今何见，白鹭平沙接石头。石头城上清凉国，中有弥天大比丘。右军远孙傲时者，巾钵久从莲社游。吾亦明年及瓜代，一庵见寄外何求。
东吴乐/尉迟杯
作者：贺铸
朝代：宋
体裁：词

胜游地。信东吴绝景饶佳丽。平湖底，见层岚，凉月下，闻清吹。人如秾李。泛衿袂、香润蘋风起。喜凌波、素袜逢迎，领略当歌深意。鄂君被。双鸳绮。垂杨荫，夷犹画舲相舣。宝瑟弦调，明珠佩委。回首碧云千里。归鸿后、芳音谁寄。念怀系、青鬓今无几。枉分将、镜里华年，付与楼前流水。
东吴乐·尉迟杯·胜游地
作者：贺铸
朝代：宋
体裁：词

胜游地。
信东吴绝景饶佳丽。
平湖底，见层岚，凉月下，闻清吹。
人如秾李。
泛金袂、香润苹风起。
喜凌波、素袜逢迎，领略当歌深意。
鄂君被。
双鸳绮。
垂杨阴，夷犹画舲相舣。
宝瑟弦调，明珠佩委。
回首碧云千里。
归鸿后、芳音难寄。
念怀县、青鬓今无几。
枉分将、镜里华年，付与楼前流水。
东吴乐（尉迟杯）
作者：贺铸
朝代：宋

胜游地。信东吴绝景饶佳丽。平湖底，见层岚，凉月下，闻清吹。人如秾李。泛襟袂、香润苹风起。喜凌波、素袜逢迎，领略当歌深意。鄂君被。双鸳绮。垂杨荫，夷犹画舲相舣。宝瑟弦调，明珠佩委。回首碧云千里。归鸿后、芳音谁寄。念怀县、青鬓今无几。枉分将、镜里华年，付与楼前流水。
东城送客马上
作者：贺铸
朝代：宋
体裁：七言绝句

向午孤烟起客樯，一陂春水两鸳鸯。渔童解唱沧浪曲，应笑尘埃马上郎。
东城马上
作者：贺铸
朝代：宋

彩虹桥下水关东，接畛园林狭迳通。繁杏半开随半落，短墙无计碍春风。
东城马上
作者：贺铸
朝代：宋
体裁：七言绝句

綵虹桥下水关东，接畛园林狭径通。繁杏半开随半落，短墙无计碍春风。
东平周村驿观临川吴公题
作者：贺铸
朝代：宋
体裁：七言绝句

顿辔挥毫墨尚新，碧纱从此碧生尘。可怜庭下长杨树，犹有清阴待路人。
东畿舟居阻雪怀寄二三知旧三首
作者：贺铸
朝代：宋

舟路江淮永，岁寒冰雪深。戍期良敦迫，王畿方滞淫。疲筋苦跧卧，行药长川阴。云物接平陆，不见西飞禽。风从城阙来，如闻钟漏音。昕霁更东迈，区区子牟心。寒洛未澌结，东趋江海深。舟人惊朝鼓，敛繂逗长林。林端落滞雪，沙际起鸣禽。病客坐长叹，摄衣涕流襟。亲朋自兹远，可是慕山阴。兴尽莫回楫，何人知此心。沄沄清川流，冉冉浮云阴。天寒日云莫，鱼鸟方潜沈。吾岂厌安隐，东浮违宿心。一官未足养，老境行侵寻。牛歌感白石，马骨要黄金。惭无子虚作，万里悬知音。
东畿舟居阻雪怀寄二三知旧三首·其三
作者：贺铸
朝代：宋

沄沄清川流，冉冉浮云阴。天寒日云莫，鱼鸟方潜沈。吾岂厌安隐，东浮违宿心。一官未足养，老境行侵寻。牛歌感白石，马骨要黄金。惭无子虚作，万里悬知音。
东畿舟居阻雪怀寄二三知旧三首·其三
作者：贺铸
朝代：宋

沄沄清川流，冉冉浮云阴。
天寒日云莫，鱼鸟方潜沈。
吾岂厌安隠，东浮违宿心。
一官未足养，老境行侵寻。
牛歌感白石，马骨要黄金。
惭无子虚作，万里悬知音。
东畿舟居阻雪怀寄二三知旧三首·其二
作者：贺铸
朝代：宋

寒洛未澌结，东趋江海深。舟人惊朝鼓，敛繂逗长林。林端落滞雪，沙际起鸣禽。病客坐长叹，摄衣涕流襟。亲朋自兹远，可是慕山阴。兴尽莫回楫，何人知此心。
东畿舟居阻雪怀寄二三知旧三首·其二
作者：贺铸
朝代：宋

寒洛未澌结，东趋江海深。
舟人惊朝鼓，敛繂逗长林。
林端落滞雪，沙际起鸣禽。
病客坐长叹，摄衣涕流襟。
亲朋自兹远，可是慕山阴。
兴尽莫回檝，何人知此心。
东畿舟居阻雪怀寄二三知旧三首之一
作者：贺铸
朝代：宋
体裁：古风

舟路江淮永，岁寒冰雪深。戍期良敦迫，王畿方滞淫。疲筋苦跧卧，行药长川阴。云物接平陆，不见西飞禽。风从城阙来，如闻钟漏音。昕霁更东迈，区区子牟心。
东畿舟居阻雪怀寄二三知旧三首之三
作者：贺铸
朝代：宋

沄沄清川流，冉冉浮云阴。天寒日云莫，鱼鸟方潜沈。吾岂厌安隐，东浮违宿心。一官未足养，老境行侵寻。牛歌感白石，马骨要黄金。慙无子虚作，万里悬知音。
东畿舟居阻雪怀寄二三知旧三首之二
作者：贺铸
朝代：宋

寒洛未澌结，东趋江海深。
舟人惊朝鼓，歛繂逗长林。
林端落滞雪，沙际起鸣禽。
病客坐长叹，摄衣涕流襟。
亲朋自兹远，可是慕山阴。
兴尽莫回楫，何人知此心。
东邻妙/玉楼春
作者：贺铸
朝代：宋

张灯结绮笼驰道。六六洞天连夜到。韶华吹断紫云回，怊怅人间新梦觉。倾城犹记东邻妙。尊酒相逢留一笑。卢郎任老也多才，不数五陵狂侠少。
东邻妙·玉楼春·张灯结绮笼驰道
作者：贺铸
朝代：宋
体裁：词

张灯结绮笼驰道。
六六洞天连夜到。
韶华吹断紫云回，怊怅人间新梦觉。
倾城犹记东邻妙。
尊酒相逢留一笑。
庐郎任老也多才，不数五陵狂侠少。
东阳叹·清商怨·流连狂乐恨景短
作者：贺铸
朝代：宋
体裁：词

流连狂乐恨景短。
奈夕阳送晚。
醉未成欢，醒来愁满眼。
东阳消瘦带展。
望日下、旧游天远。
泪洒春风，春风谁复管。
中秋日怀寄潘邠老赋
作者：贺铸
朝代：宋

西戍角声清且哀，东城鼓动殷然雷。
雨阑伏槛月可待，风横檥舟君不来。
得酒未容欢独伯，把书端与睡为媒。
雪堂敛谷急还舍，更约头陀黄菊开。
中秋日怀寄潘邠老赋
作者：贺铸
朝代：宋

西戍角声清且哀，东城鼓动殷然雷。
雨阑伏槛月可待，风横檥舟君不来。
得酒未容欢独伯，把书端与睡为媒。
雪堂歛谷急还舍，更约头陀黄菊开。
中秋日怀寄潘邠老赋
作者：贺铸
朝代：宋

西戍角声清且哀，东城鼓动殷然雷。雨阑伏槛月可待，风横舣舟君不来。得酒未容欢独伯，把书端与睡为媒。雪堂敛谷急还舍，更约头陀黄菊开。
临江仙·暂假临淮东道主
作者：贺铸
朝代：宋
体裁：词

暂假临淮东道主，每逃歌舞华筵。经年未办买山钱。筋骸难强，久坐沐猴禅。行拥一舟称浪士，五湖春水如天。越人相顾足嫣然。何须绣被，来伴拥蓑眠。
临汴亭送客还马上作
作者：贺铸
朝代：宋
体裁：七言律诗

衮衮尘埃与愿违，可堪持酒送将归。壮心已服驽骀老，羁思常先鸿雁飞。十口无厌太仓粟，四邻分采故山薇。何时偃卧柴桑里，自讼渊明昨日非。
丹阳客舍示曾纡公衮
作者：贺铸
朝代：宋

眼裏铅华今日见，胸中冰炭几时除。
欲知老子消怀处，静夜青灯一卷书。
丹阳客舍示曾纡公衮
作者：贺铸
朝代：宋

眼里铅华今日见，胸中冰炭几时除。欲知老子消怀处，静夜青灯一卷书。
久病寄二三亲友
作者：贺铸
朝代：宋
体裁：五言排律

早昧摄生理，百劳戕至真。药灵翻佐病，诗癖竟穷人。终负黄垆恨，长违白首亲。一囊安可得，四壁未应贫。灯下尘编泪，风前墓草春。傥忘鸡酒设，腹痛勿多嗔。
乌啼月乌夜啼
作者：贺铸
朝代：宋
体裁：词

牛女相望处，星桥不碍东西。重墙未抵蓬山远，却恨画楼低。细字频传幽怨，凝缸长照单栖。城乌可是知人意，偏向月明啼。
乌江东乡往还马上作二首
作者：贺铸
朝代：宋

黄尘随马染征衣，十里江皋送客晖。废井草荒蛙黾怒，下田沙涨芋魁肥。解缨拂树弄清浅，横榻扫云飞翠微。人生事事不如意，终日念归何日归。悠悠东去欲何之，草草西还可是归。残日两竿荒戍远，青山满眼故园非。江田经雨菰蒋熟，石路无风蠛蠓飞。回羡耕夫闲胜我，早收鸡犬闭柴扉。
乌江东乡往还马上作二首·其一
作者：贺铸
朝代：宋
体裁：七言律诗

黄尘随马染征衣，十里江皋送客晖。废井草荒蛙黾怒，下田沙涨芋魁肥。解缨拂树弄清浅，横榻扫云飞翠微。人生事事不如意，终日念归何日归。
乌江东乡往还马上作二首·其二
作者：贺铸
朝代：宋
体裁：七言律诗

悠悠东去欲何之，草草西还可是归。残日两竿荒戍远，青山满眼故园非。江田经雨菰蒋熟，石路无风蠛蠓飞。回羡耕夫闲胜我，早收鸡犬闭柴扉。
乌江东乡往还马上作二首之二
作者：贺铸
朝代：宋

悠悠东去欲何之，草莫西还可是归。残日雨竿荒戍远，青山满眼故园非。江田经雨菰蒋熟，石路无风蠛蠓飞。回羡耕夫闲胜我，早收鸡犬闭柴扉。
乌江北道中作
作者：贺铸
朝代：宋

寒麦田畴雪糁花，暮潮洲渚水吞沙。凫鷖长作渔舟伴，桑柘深藏老圃家。浊酒纵贤谁与醉，青山有价不容赊。南来学得沧浪唱，却著征衫袖马挝。
乌江北道中作
作者：贺铸
朝代：宋

寒麦田畴雪糁花，暮潮洲渚水吞沙。
凫鹥长作渔舟伴，桑柘深藏老圃家。
浊酒纵贤谁与醉，青山有价不容赊。
南来学得沧浪唱，却着征衫袖马挝。
乌江北道中作
作者：贺铸
朝代：宋

寒麦田畴雪糁花，暮潮洲渚水吞沙。凫鹥长作渔舟伴，桑柘深藏老圃家。浊酒纵贤谁与醉，青山有价不容赊。南来学得沧浪唱，却著征衫袖马挝。
乌江广圣寺虚乐亭
作者：贺铸
朝代：宋
体裁：七言律诗

避雨孤篷泊柳阴，潮回溪曲稻花深。有时白鹭窥鱼下，竟日青蛙伴我吟。酒敌无人情落漠，云乡何处老侵寻。诛茅拟卜终焉计，不为清风暂解襟。
乌江泛舟寓目
作者：贺铸
朝代：宋

沧江浩渺寄星槎，望极纷纷两眼花。
但见潮头澍木杪，直疑山背落天涯。
鸱夷信得平生乐，仲御尤宜抵死夸。
伧父惭非能赋手，渔郎若箇是诗家。
乌江泛舟寓目
作者：贺铸
朝代：宋

沧江浩渺寄星槎，望极纷纷两眼花。但见潮头澍木杪，直疑山背落天涯。鸱夷信得平生乐，仲御尤宜抵死誇。伧父惭非能赋手，渔郎若个是诗家。
乌江石跂觜晚望有怀
作者：贺铸
朝代：宋
体裁：七言律诗

山色相衔类太行，江流东去亦浑黄。鲈鱼鲙美招来客，鸿雁书迟梦故乡。五斗月支何足道，一帆风便可能忘。归田有计非今日，莫把移文揭草堂。
乌江石跂觜晚望有怀故园
作者：贺铸
朝代：宋

山色相衔类太行，江流东去亦浑黄。鲈鱼鱠美招来客，鸿雁书迟梦故乡。五斗月支何足道，一帆风便可能忘。归田有计非今日，莫把移文揭草堂。
九日呈李成父
作者：贺铸
朝代：宋

城中雾雨晓冥冥，坐失城头百尺亭。行乐固知非我事，苦吟犹得有君听。未应白发饶新贵，任使黄华笑独醒。异日肯寻鸡黍约，太行长绕故园青。
九日呈李成父
作者：贺铸
朝代：宋

城中雾雨晓冥冥，坐失城头百尺亭。
行乐固知非我事，苦吟犹得有君听。
未应白髮饶新贵，任使黄华笑独醒。
异日肯寻鸡黍约，太行长遶故园青。
九日寄维扬刘明仲
作者：贺铸
朝代：宋

扬舲瓜步背瓜洲，底处孤亭是玉鈎。
蜡烛有心啼别夜，布帆无恙到南州。
黄华嘉节与何事，白髮故人分取愁。
頼有沧江知客恨，长年西北望京流。
九日寄维扬刘明仲
作者：贺铸
朝代：宋

扬舲瓜步背瓜洲，底处孤亭是玉钓。蜡烛有心啼别夜，布帆无恙到南州。黄华嘉节与何事，白发故人分取愁。赖有沧江知客恨，长年西北望京流。
九日寄维扬刘明仲
作者：贺铸
朝代：宋

扬舲瓜步背瓜洲，底处孤亭是玉钩。蜡烛有心啼别夜，布帆无恙到南州。黄华嘉节与何事，白发故人分取愁。赖有沧江知客恨，长年西北望京流。
九日张谋父席上
作者：贺铸
朝代：宋
体裁：七言绝句

浪竹低枝扫隙尘，到帘清月欲留人。西家一斛黄华酒，沈醉吴音贺季真。
九日怀京都旧游
作者：贺铸
朝代：宋
体裁：七言律诗

昔年九日登临处，把酒梁王旧吹台。今年九日登临处，江上黄华殊未开。一川落日随朝下，万里西风送雁来。节物可惊人更老，宦情归计两悠哉。
九日登戏马台
作者：贺铸
朝代：宋
体裁：七言律诗

当时节物此山川，倦客登临独惘然。戏马台荒年自久，射蛇公去事空传。黄华半老清霜后，白鸟孤飞落照前。不与兴亡城下水，稳浮渔艇入淮天。
九日登戏马台
作者：贺铸
朝代：宋

当时节物此山川，倦客登临独惘然。戏马台荒年自，久射蛇公去事空传。黄华半老清霜後，白鸟孤飞落照前。不与兴亡城下水，稳浮渔艇人淮天。
九日答张谋父见招
作者：贺铸
朝代：宋
体裁：七言绝句

昨夜新霜满菊丛，起来何面对西风。白衣送酒无消息，赖有西邻张长公。
九日答张谋父见招
作者：贺铸
朝代：宋

昨夜新霜满菊丛，起来何面对西风。
白衣送酒无消息，頼有西邻张长公。
九日雨中作
作者：贺铸
朝代：宋

九夏赤旱百井枯，三秋积雨釜生鱼。
凌高径醉不易图，问底黄叶今有无。
愿致皎白来庭除，昏瞳烂卷勤卷舒。
管中一班聊自娱，未羡北里鸣笙竽。
少日用壮胆力麤，六鳌可取负而趋。
谁谓衰迟百病余，雀鼠入屋不受驱。
长铗长铗归来乎，泥深没胫行无车。
咄嗟蜡屐非双鳬，安得翩然过故都。
九日雨中作
作者：贺铸
朝代：宋

九夏赤旱百井枯，三秋积雨釜生鱼。淩高径醉不易图，问底黄叶今有无。愿致皎白来庭除，昏瞳烂卷勤卷舒。管中一班聊自娱，未羡北里鸣笙竽。少日用壮胆力粗，六鳌可取负而趋。谁谓衰迟百病馀，雀鼠入屋不受驱。长铗长铗归来乎，泥深没胫行无车。咄嗟蜡屐非双凫，安得翩然过故都。
九日雨中作
作者：贺铸
朝代：宋

九夏赤旱百井枯，三秋积雨釜生鱼。
淩高径醉不易图，问底黄叶今有无。
愿致皎白来庭除，昏瞳烂卷勤卷舒。
管中一班聊自娱，未羡北里鸣笙竽。
少日用壮胆力麤，六鳌可取负而趋。
谁谓衰迟百病余，雀鼠入屋不受驱。
长铗长铗归来乎，泥净没胫行无车。
咄嗟蜡屐非双凫，安得翩然过故都。
九月十日寄潘邠老
作者：贺铸
朝代：宋

明月昔如许，怀人殊不来。徒歌桃叶曲，又负菊华开。尺纸缄愁去，扁舟载梦回。它年鸡黍约，千里信悠哉。
九月十日寄潘邠老
作者：贺铸
朝代：宋

明月昔如许，怀人殊不来。
徒歌桃叶曲，又负菊华开。
尺纸缄愁去，扁舟载梦迴。
它年鸡黍约，千里信悠哉。
书国志陈登事後
作者：贺铸
朝代：宋
体裁：七言律诗

求田问舍良可嘉，元龙偶未思之耶。黄鼠长为太仓耗，白云犹有青山家。人生欻尔待钻石，世故纷然劳算沙。销磨髀肉亦何事，竟作子阳同井蛙。
二月二日席上赋
作者：贺铸
朝代：宋
体裁：七言律诗

仲宣何遽向荆州，谢惠连须更少留。二日旧传挑菜节，一樽聊解负薪忧。向人草树有佳色，带郭江山皆胜游。载酒赋诗从此始，它年耆老话风流。
于飞乐
作者：贺铸
朝代：宋

日薄云融。满城罗绮芳丛。一枝粉淡香浓。几销魂。偏健羡、紫蝶黄蜂。繁华梦断，酒醒来、扫地春空。武陵原、回头何处。情随流水无穷。寄两行清泪，想几许残红。惜花人老，年年奈、依旧东风。
于飞乐·日薄云融
作者：贺铸
朝代：宋
体裁：词

日薄云融。满城罗绮芳丛。一枝粉淡香浓。几销魂，偏健羡、紫蝶黄蜂。繁华梦断，酒醒来、扫地春空。武陵原、回头何处，情随流水无穷。寄两行清泪，想几许残红。惜花人老，年年奈、依旧东风。
亡女胜璋哀辞
作者：贺铸
朝代：宋

百痾沈顿弥两年，何图壮女死我先。
失声忍号气窒咽，泪如绠縻汲九泉。
呜呼尚敢尤诸天，托非其人死失所。
父孱母嚣犹弃汝，吞辛咀楚申何許。
萎荑殒英春不主，呜呼万古为冤土。
亡女胜璋哀辞
作者：贺铸
朝代：宋

百痾沉顿弥两年，何图壮女死我先。失声忍号气窒咽，泪如绠縻汲九泉。呜呼尚敢尤诸天，托非其人死失所。父孱母嚣犹弃汝，吞辛咀楚申何许。萎荑殒英春不主，呜呼万古为冤土。
亡女胜璋哀辞
作者：贺铸
朝代：宋

百痾沉顿弥两年，何图壮女死我先。
失声忍号气窒咽，泪如绠縻汲九泉。
呜呼尚敢尤诸天，託非其人死失所。
父孱母嚣犹弃汝，吞辛咀楚申何许。
萎荑殒英春不主，呜呼万古为冤土。
京居感兴
作者：贺铸
朝代：宋

为问长安客，何人识要津。
长持一马棰，浪走六街尘。
城阙烟中晓，关河雪后春。
故园桃李在，樽酒愿相亲。
京居感兴
作者：贺铸
朝代：宋

为问长安客，何人识要津。长持一马箠，浪走六街尘。城阙烟中晓，关河雪后春。故园桃李在，樽酒愿相亲。
京居感兴五首
作者：贺铸
朝代：宋

壮图可复道，罄折营五斗。负郭二顷田，何时落吾手。平生感激心，炯炯徒自许。尘埃五十弦，难为齐人拊。稠人致高位，一二难遽数。骠骑彼将军，未应贤第五。扰扰尘笼下，容身亦自贤。横尸道边子，共笑直如弦。长言与短调，谁谓高游艺。谩赋芳草篇，长安居不易。
京居感兴五首
作者：贺铸
朝代：宋

长言与短调，谁谓高游艺。
谩赋芳草篇。长安居不易。
京居感兴五首·其一
作者：贺铸
朝代：宋

壮图可复道，罄折营五斗。负郭二顷田，何时落吾手。
京居感兴五首·其一
作者：贺铸
朝代：宋

壮图可復道，罄折营五斗。
负郭二顷田，何时落吾手。
京居感兴五首·其三
作者：贺铸
朝代：宋
体裁：古风

稠人致高位，一二难遽数。骠骑彼将军，未应贤第五。
京居感兴五首·其二
作者：贺铸
朝代：宋

平生感激心，炯炯徒自许。尘埃五十弦，难为齐人拊。
京居感兴五首·其二
作者：贺铸
朝代：宋

平生感激心，炯炯徒自许。
尘埃五十絃，难为齐人拊。
京居感兴五首·其五
作者：贺铸
朝代：宋
体裁：古风

长言与短调，谁谓高游艺。谩赋芳草篇，长安居不易。
京居感兴五首·其四
作者：贺铸
朝代：宋
体裁：古风

扰扰尘笼下，容身亦自贤。横尸道边子，共笑直如弦。
京居春日遣怀
作者：贺铸
朝代：宋
体裁：七言律诗

青梅小叶柳长条，相对春风各动摇。物色依依如有待，人情忽忽自无聊。五陵剑侠知谁健，三径车工不我招。好去广津门下水，新秋稳送木兰桡。
京居暮春感兴二首
作者：贺铸
朝代：宋

闲坊税屋远人群，晨鹊昏鸦亦厌闻。无奈春风作多事，满庭花絮正纷纷。扰扰奔蹄与疾轮，九街寻胜作狂人。东风漫送朝来雨，可奈长安自古尘。
京居暮春感兴二首·其一
作者：贺铸
朝代：宋

闲坊税屋远人羣，晨鹊昏鸦亦厌闻。
无奈春风作多事，满庭花絮正纷纷。
京居暮春感兴二首之一
作者：贺铸
朝代：宋
体裁：七言绝句

闲坊税屋远人群，晨鹊昏鸦亦厌闻。无奈春风作多事，满庭花絮正纷纷。
京居暮春感兴二首之二
作者：贺铸
朝代：宋
体裁：七言绝句

扰扰奔蹄与疾轮，九街寻胜作狂人。东风漫送朝来雨，可奈长安自古尘。
人南渡/感皇恩·人南渡
作者：贺铸
朝代：宋

兰芷满芳洲，游丝横路。罗袜尘生步。迎顾。整鬟颦黛，脉脉两情难语。细风吹柳絮。人南渡。回首旧游，山无重数。花底深朱户。何处。半黄梅子，向晚一帘疏雨。断魂分付与。春将去。
人南渡/感皇恩·人南渡
作者：贺铸
朝代：宋
体裁：词

兰芷满芳洲，游丝横路。罗袜尘生步。迎顾。整鬟颦黛，脉脉多情难语。细风吹柳絮。人南渡。回首旧游，山无重数。花底深朱户。何处。半黄梅子，向晚一帘疏雨。断魂分付与。春将去。
人南渡·兰芷满汀洲
作者：贺铸
朝代：宋

兰芷满汀洲，游丝横路。罗袜尘生步，迎顾。整鬟颦黛，脉脉两情难语。细风吹柳絮，人南渡。回首旧游，山无重数。花底深朱户，何处？半黄梅子，向晚一帘疏雨。断魂分付与，春将去。
人南渡·感皇恩·兰芷满芳洲
作者：贺铸
朝代：宋
体裁：词

兰芷满芳洲，游思横路。
罗袜尘生步。
迎顾。
整鬟颦黛，脉脉两情难语。
细风吹柳絮。
人南渡。
回首旧游，山无重数。
花底深朱户。
何处。
半黄梅子，向晚一帘疏雨。
断魂分付与。
春将去。
人生七十稀
作者：贺铸
朝代：宋

人生七十稀，行年今已半。事功贵及时，迟暮复何算。嗟吾夙多负，失怙在童丱。诗礼思有闻，飘颻辞祖贯。慈亲念衰绪，猝猝营婚宦。名姓系西班，星霜亟徂换。未筑黄金台，长歌白石烂。岂无同心契，相望眇云汉。每虞狂飚至，摧折涧底干。异日偶班输，抱柯徒永叹。
人生七十稀
作者：贺铸
朝代：宋

人生七十稀，行年今已半。事功贵及时，迟暮复何算。嗟吾夙多负，失怙在童丱。诗礼思有闻，飘飖辞祖贯。慈亲念衰绪，猝猝营婚宦。名姓系西班，星霜亟徂换。未筑黄金台，长歌白石烂。岂无同心契，相望眇云汉。每虞狂飙至，摧折涧底干。异日偶班输，抱柯徒永叹。
人生七十稀
作者：贺铸
朝代：宋

人生七十稀，行年今已半。
事功贵及时，迟暮復何算。
嗟吾夙多负，失怙在童丱。
诗礼思有闻，飘飖辞祖贯。
慈亲念衰绪，猝猝营婚宦。
名姓繫西班，星霜亟徂换。
未筑黄金台，长歌白石烂。
岂无同心契，相望眇云汉。
每虞狂飈至，摧折涧底干。
异日偶班输，抱柯徒永叹。
伤春曲（满江红）
作者：贺铸
朝代：宋
体裁：词

火禁初开，深深院、尽重帘箔。人自起、翠衾寒梦，夜来风恶。肠断残红和泪落。半随经雨飘池角。记采兰、携手曲江游，年时约。芳物大，都如昨。自怨别，疏行乐。被无情双燕，短封难托。谁念东阳销瘦骨。更堪白纻衣衫薄。向小窗、题满杏花笺，伤春作。
伴云来/天香
作者：贺铸
朝代：宋
体裁：词

烟络横林，山沈远照，逦迤黄昏钟鼓。烛映帘栊，蛩催机杼，共惹清秋风露。不眠思妇，齐应和、几声砧杵。惊动天涯倦客，骎骎岁华行暮。当年酒狂自负。谓东君、以春相付。流浪征骖北道，客樯南浦。幽恨无人晤语。赖明月曾知旧游处。好伴云来，还将梦去。
伴云来/天香
作者：贺铸
朝代：宋

烟络横林，山沈远照，逦迤黄昏钟鼓。烛映帘栊，蛩催机杼，共苦清秋风露。不眠思妇，齐应和、几声砧杵。惊动天涯倦宦，骎骎岁华行暮。当年酒狂自负。谓东君、以春相付。流浪征骖北道，客樯南浦。幽恨无人晤语。赖明月曾知旧游处。好伴云来，还将梦去。
伴云来·天香·烟络横林
作者：贺铸
朝代：宋
体裁：词

烟络横林，山沈远照，逦迤黄昏钟鼓。
烛映帘栊，蛩催机杼，共苦清秋风露。
不眠思妇，齐应和、几声砧杵。
惊动天涯倦宦，岁华行暮。
当年酒狂自负。
谓东君、已春相付。
流浪征骖北道，客墙南浦。
幽恨无人晤语。
赖明月曾知旧游处。
好伴云来，还将梦去。
伴云来·天香·烟络横林
作者：贺铸
朝代：宋
体裁：词

烟络横林，山沈远照，逦迤黄昏钟鼓。
烛映帘栊，蛩催机杼，共苦清秋风露。
不眠思妇，齐应和、几声砧杵。
惊动天涯倦宦，骎骎岁华行暮。
当年酒狂自负。
谓东君、已春相付。
流浪征骖北道，客墙南浦。
幽恨无人晤语。
赖明月曾知旧游处。
好伴云来，还将梦去。
伴登临采桑子
作者：贺铸
朝代：宋
体裁：词

中吴茂苑繁华地。冠盖如林。桃李成阴。若个芳心、真个会琴心。高秋霁色清於水。月榭风襟。且伴登临。留与他年、尊酒话而今。
侍香金童·楚梦方回
作者：贺铸
朝代：宋
体裁：词

楚梦方回，翠被寒如水。尚想见、扬州桃李。姿秀韵闲何物比。玉管秋风，漫声流美。燕堂开，双按秦弦呈素指。宝雁参差飞不起。三五彩蟾明夜是。屈曲阑干，断肠千里。
偶相逢·诉衷情·采山涌起翠楼空
作者：贺铸
朝代：宋
体裁：词

采山涌起翠楼空。
箫鼓沸春风。
桂娥唤回清昼，夹路宝芙蓉。
长步障，小纱笼。
偶相逢。
艳妆宜笑，隐语传情，半醉醒中。
僧居对雨二首
作者：贺铸
朝代：宋

檐雨溅溅滴砌沙，绿丛深处一榴花。小窗隐几俄成梦，堪笑无功饭后茶。平沙四绕护城堤，小雨经旬不作泥。似与幽人慰牢落，一双黄鸟隔墙啼。
僧居对雨二首·其一
作者：贺铸
朝代：宋

檐雨溅溅滴砌沙，绿丛深处一榴花。小窗隐几俄成梦，堪笑无功饭后茶。
僧居对雨二首·其一
作者：贺铸
朝代：宋

檐雨溅溅滴砌沙，绿丛深处一榴花。
小窗隠几俄成梦，堪笑无功饭后茶。
僧居对雨二首·其二
作者：贺铸
朝代：宋
体裁：七言绝句

平沙四绕护城堤，小雨经旬不作泥。似与幽人慰牢落，一双黄鸟隔墙啼。
僧居对雨二首之一
作者：贺铸
朝代：宋

檐雨溅溅滴砌沙，绿丛深处一榴花。
小窗隐几俄成梦，堪笑无功饭後茶。
僧居对雨二首之二
作者：贺铸
朝代：宋

平沙四绕护城堤，小雨经旬不作泥。似与幽人忍牢落，一双黄鸟隔墙啼。
兀令·想车音
作者：贺铸
朝代：宋
体裁：词

盘马楼前风日好。雪消尘扫。楼上宫妆早。认帘箔微开，一面嫣妍笑。携手别院重廊，窈窕花房小。任碧罗窗晓。间阔时多书问少。镜鸾空老。身寄吴云杳。想轣辘车音，几度青门道。占得春色年年，随处随人到。恨不如芳草。
六州歌头
作者：贺铸
朝代：宋

少年侠气，交结五都雄。肝胆洞。毛发耸。立谈中。死生同。一诺千金重。推翘勇。矜豪纵。轻盖拥。联飞鞚。斗城东。轰饮酒垆，春色浮寒瓮。吸海垂虹。闲呼鹰嗾犬，白羽摘雕弓。狡穴俄空。乐匆匆。似黄粱梦。辞丹凤。明月共。漾孤篷。官冗从。怀倥偬。落尘笼。簿书丛。鹖弁如云众。供粗用。忽奇功。笳鼓动。渔阳弄。思悲翁。不请长缨，系取天骄种。剑吼西风。恨登山临水，手寄七弦桐。目送归鸿。
六州歌头
作者：贺铸
朝代：宋
体裁：词

少年侠气，交结五都雄。
肝胆洞。
毛发耸。
立谈中。
死生同。
一诺千金重。
推翘勇。
衿豪踪。
轻盖拥。
聊飞鞚。
斗城东。
轰饮酒炉，春色浮寒瓮。
吸海垂虹。
闲呼鹰嗾犬，白羽摘雕弓。
狡穴俄空。
乐匆匆。
似黄粱梦。
辞丹凤。
明月共。
漾孤篷。
官冗从。
怀倥偬。
落尘笼。
薄书从。
鶡弁如云众。
共粗用。
忽奇功。
笳鼓动。
渔阳弄。
思悲翁。
不请长缨，系取天娇种。
剑吼西风。
恨登山临水，手寄七弦桐。
目送归鸿。
六州歌头·少年侠气
作者：贺铸
朝代：宋

少年侠气，交结五都雄。肝胆洞。毛发耸。立谈中。死生同。一诺千金重。推翘勇。矜豪纵。轻盖拥。联飞鞚。斗城东。轰饮酒垆，春色浮寒瓮。吸海垂虹。闲呼鹰嗾犬，白羽摘雕弓。狡穴俄空。乐匆匆。
似黄粱梦。辞丹凤。明月共。漾孤篷。官冗從。怀倥偬。落尘笼。簿书丛。鹖弁如云众。供粗用。忽奇功。笳鼓动。渔阳弄。思悲翁。不请长缨，系取天骄种。剑吼西风。恨登山临水，手寄七弦桐。目送归鸿。
六州歌头·少年侠气
作者：贺铸
朝代：宋

少年侠气，交结五都雄。肝胆洞。毛发耸。立谈中。死生同。一诺千金重。推翘勇。矜豪纵。轻盖拥。联飞鞚。斗城东。轰饮酒垆，春色浮寒瓮。吸海垂虹。闲呼鹰嗾犬，白羽摘雕弓。狡穴俄空。乐匆匆。（闲呼一作：间呼）似黄粱梦。辞丹凤。明月共。漾孤篷。官冗從。怀倥偬。落尘笼。簿书丛。鹖弁如云众。供粗用。忽奇功。笳鼓动。渔阳弄。思悲翁。不请长缨，系取天骄种。剑吼西风。恨登山临水，手寄七弦桐。目送归鸿。
六州歌头·少年侠气
作者：贺铸
朝代：宋

少年侠气，交结五都雄。
肝胆洞。
毛发耸。
立谈中。
死生同。
一诺千金重。
推翘勇。
衿豪踪。
轻盖拥。
聊飞鞚。
斗城东。
轰饮酒炉，春色浮寒瓮。
吸海垂虹。
闲呼鹰嗾犬，白羽摘雕弓。
狡穴俄空。
乐匆匆。
似黄粱梦。
辞丹凤。
明月共。
漾孤篷。
官冗从。
怀倥偬。
落尘笼。
薄书从。
鹖弁如云众。
共粗用。
忽奇功。
笳鼓动。
渔阳弄。
思悲翁。
不请长缨，系取天娇种。
剑吼西风。
恨登山临水，手寄七弦桐。
目送归鸿。
六州歌头·少年侠气
作者：贺铸
朝代：宋
体裁：词

少年侠气，交结五都雄。肝胆洞，毛发耸。立谈中，死生同，一诺千金重。推翘勇，矜豪纵，轻盖拥，联飞鞚，斗城东。轰饮酒垆，春色浮寒瓮，吸海垂虹。闲呼鹰嗾犬，白羽摘雕弓，狡穴俄空。乐匆匆。
似黄粱梦，辞丹凤；明月共，漾孤篷。官冗从，怀倥偬，落尘笼，簿书丛。鹖弁如云众，供粗用，忽奇功。笳鼓动，渔阳弄，思悲翁。不请长缨，系取天骄种，剑吼西风。恨登山临水，手寄七弦桐，目送归鸿。
兴龙节日渡江怀寄二友弟兼示同行
作者：贺铸
朝代：宋
体裁：七言律诗

燕庭冠佩拜炉香，丸剑纷纷想定场。江上烹鱼犹得信，座中惊雁已离行。浇愁酩酊一樽酒，破睡咿哑两橹床。不特赋诗怀二仲，故呈凡韵恼支郎。
兴龙节日渡江怀寄二友弟兼示同行
作者：贺铸
朝代：宋

燕庭冠佩拜炉香，丸剑纷纷想定场。
江上烹鱼犹得信，座中惊雁已离行。
浇愁酩酊一樽酒，破睡咿哑两艣床。
不特赋诗怀二仲，故呈凡韵恼支郎。
内翰出龙眠居士写真图
作者：贺铸
朝代：宋

落墨龙眠品入神，横筇一见谪仙人。孤云老鹤来何处，异石清流有是身。瞻仰生风开鬓发，卷舒盥手敬星辰。他年莫用黄金铸，传在人间此逼真。
内翰出龙眠居士写真图
作者：贺铸
朝代：宋

落墨龙眠品入神，横筇一见谪仙人。
孤云老鹤来何处，异石清流有是身。
瞻仰生风开鬓髮，卷舒盥手敬星辰。
他年莫用黄金铸，传在人间此逼真。
内翰出龙眠居士写真图
作者：贺铸
朝代：宋

落墨龙眠品如神，横笻一见谪仙人。
孤云老鹤来何处，异石清流有是身。
瞻仰生风开鬓发，卷舒盥手敬星辰。
他年莫用黄金鋳，传在人间此逼真。
再涉南罗渡
作者：贺铸
朝代：宋
体裁：七言绝句

滞水生苔没马蹄，涨沙隐约见金堤。禹功寖久人无继，未信东流不复西。
再涉南罗渡
作者：贺铸
朝代：宋

滞水生苔没马蹄，涨沙隠约见金堤。
禹功寖久人无继，未信东流不復西。
再游西城
作者：贺铸
朝代：宋
体裁：七言绝句

柳条破眼已堪攀，鹭下城隅水一湾。后日重来寒食近，杏花林外见青山。
再游西城
作者：贺铸
朝代：宋

柳条破眼已堪攀，鹭下城隅水一湾。後日重来寒食近，杏花林外见青山。
再由赤埭有怀曹梦得
作者：贺铸
朝代：宋

江上颠风倒客樯，江豚舞浪卷浑黄。故人漂泊知何处，何日平安到故乡。野色苍茫春尚浅，梦魂惝怳夜仍长。可无百斛兵厨酝，此段离夏未易忘。
再由赤埭有怀曹梦得
作者：贺铸
朝代：宋

江上颠风倒客樯，江豚舞浪卷浑黄。
故人漂泊知何处，何日平安到故乡。
野色苍茫春尚浅，梦魂惝怳夜仍长。
可无百斛兵厨醖，此段离忧未易忘。
再由赤埭有怀曹梦得
作者：贺铸
朝代：宋

江上颠风倒客樯，江豚舞浪卷浑黄。故人漂泊知何处，何日平安到故乡。野色苍茫春尚浅，梦魂惝恍夜仍长。可无百斛兵厨酝，此段离忧未易忘。
再送潘仲宝兼寄彭城交旧
作者：贺铸
朝代：宋
体裁：七言律诗

风雨扁舟幸少留，为君持酒话徐州。白鱼紫蟹秋初美，戏马飞鸿梦屡游。二阮年来知健否，季真老去尽归休。白云庄畔多闲地，不惜横刀直换牛。
再送潘仲宝兼寄彭城交旧
作者：贺铸
朝代：宋

风雨扁舟幸少留，为君持酒话徐州。
白鱼紫蟹秋初美，戏马飞鸿梦屡游。
二阮年来知健否，季真老去尽归休。
白云庄畔多闲地，不惜横刀真换牛。
再酬讷师兼简清凉和上人
作者：贺铸
朝代：宋
体裁：七言律诗

莫谓功名是可希，定知求法不求衣。此身于世百无用，异日与君同所归。遮眼何关黄卷在，安心更悟白牛非。清凉有道平如掌，岂比他方大铁围。
再酬讷师兼简清凉和上人
作者：贺铸
朝代：宋

莫谓功名是可希，定知求法不求衣。
此身於世百无用，异日与君同所归。
遮眼何关黄卷在，安心更悟白牛非。
清凉有道平如掌，岂比他方大铁围。
冠氏县斋书事寄滏阳朋游
作者：贺铸
朝代：宋

小阁烧香麝煎浓，翠苔庭院绿阴风。卷帘燕自双飞去，攲枕人方半梦中。秋鬓先於怀县令，春愁多似义城公。西园酒伴无消息，息欲寄鱼笺水自东。
冠氏县斋书事寄滏阳朋游
作者：贺铸
朝代：宋
体裁：七言律诗

小阁烧香麝煎浓，翠苔庭院绿阴风。卷帘燕自双飞去，敧枕人方半梦中。秋鬓先于怀县令，春愁多似义城公。西园酒伴无消息，欲寄鱼笺水自东。
冠氏寺居书怀
作者：贺铸
朝代：宋
体裁：七言律诗

古刹荒凉昼掩门，鸣鸡吠犬接西村。窗间自记曾归梦，楼外谁招欲断魂。漫赋新诗题琬琰，少逢佳客佩兰荪。更堪愁肺经春病，负尔商歌酒一樽。
冠氏寺居书怀
作者：贺铸
朝代：宋

古剎荒凉昼掩门，鸣鸡吠犬接西村。
窗间自记曾归梦，楼外谁招欲断魂。
漫赋新诗题琬琰，少逢佳客佩兰荪。
更堪愁肺经春病，负尔商歌酒一樽。
冬夜寓直
作者：贺铸
朝代：宋
体裁：古风

落月半侵窗，蛩声寒到床。羁人不堪此，梦后夜仍长。结衣出庭户，河汉正苍凉。浮阴暝四野，来雁不知行。陈物悲暮节，畏途怀故乡。十年泥滓贱，半生靴板忙。岂不志事功，筋骸难自强。壮毛抽寸霜，烈胆磨尺钢。素尚竟谁许，行歌追楚狂。
冬夜寓直
作者：贺铸
朝代：宋

落月半侵窗，蛩声寒到床。
羇人不堪此，梦後夜仍长。
结衣出庭户，河汉正苍凉。
浮阴暝四野，来雁不知行。
陈物悲暮节，畏途怀故乡。
十年泥滓贱，半生靴板忙。
岂不志事功，筋骸难自强。
壮毛抽寸霜，烈胆磨尺钢。
素尚竟谁许，行歌追楚狂。
冬夜怀寄周文清郭天辅
作者：贺铸
朝代：宋
体裁：七言绝句

壁缸向灭砚生澌，仰屋重哦旧卷诗。悬想北园闲散伴，青钱堆坐赌宫棋。
凌·金人捧露盘·控沧江
作者：贺铸
朝代：宋
体裁：词

控沧江。
排青嶂，燕台凉。
驻采仗、乐未渠央。
岩花磴蔓，妒千门、珠翠倚新妆。
舞闲歌悄，恨风流、不管馀香。
繁华梦，惊俄顷，佳丽地，指沧茫。
寄一笑、何与兴亡。
量船载酒，赖使君、相对两胡床。
缓调清管，更为侬、三弄斜阳。
凌歊/金人捧露盘
作者：贺铸
朝代：宋

控沧江。排青嶂，燕台凉。驻彩仗、乐未渠央。岩花磴蔓，妒千门、珠翠倚新妆。舞闲歌悄，恨风流、不管馀香。繁华梦，惊俄顷，佳丽地，指苍茫。寄一笑、何与兴亡。量船载酒，赖使君、相对两胡床。缓调清管，更为侬、三弄斜阳。
凌歊/金人捧露盘
作者：贺铸
朝代：宋
体裁：词

控沧江。排青嶂，燕台凉。驻綵仗、乐未渠央。岩花磴蔓，妒千门、珠翠倚新妆。舞闲歌悄，恨风流、不管馀香。繁华梦，惊俄顷，佳丽地，指苍茫。寄一笑、何与兴亡。量船载酒，赖使君、相对两胡床。缓调清管，更为侬、三弄斜阳。
减字木兰花
作者：贺铸
朝代：宋
体裁：词

冷香浮动。望处欲生蝴蝶梦。晓日曈昽。愁见凝酥煖渐融。鼓催歌送。芳酒一尊谁与共。寂寞墙东。门掩黄昏满院风。
减字木兰花
作者：贺铸
朝代：宋

春容秀润。二十四番花有信。鸾镜佳人。得得浓妆样样新。情无远近。水阔山长分不尽。一断音尘。泪眼花前只见春。闲情减旧。无奈伤春能作瘦。桂楫兰舟。几送人归我滞留。西门官柳。满把青青临别手。谁共登楼。分取烟波一段愁。南园清夜。临水朱阑垂柳下。从坐莲花。潋滟觥船泛露华。酒阑歌罢。双□前愁东去也。回想人家。芳草平桥一径斜。多情多病。万斛闲愁量有剩。一顾倾城。惟觉尊前笑不成。探香幽径。好住东风谁主领。多谢流莺。欲别频啼四五声。
减字木兰花
作者：贺铸
朝代：宋
体裁：词

簪花照镜。客鬓萧萧都不准。拟倩东君。化作尊前入梦云。风香月影。信是瑶台清夜永。深闭重门。牵绊刘郎别后魂。
减字木兰花·冷香浮动
作者：贺铸
朝代：宋
体裁：词

冷香浮动。
望处欲声胡蝶梦。
晓日曈昽。
愁见凝酥暖渐融。
鼓催歌送。
芳酒一尊谁与共。
寂寞墙东。
门掩黄昏满院风。
减字木兰花·冷香浮动
作者：贺铸
朝代：宋

冷香浮动。望处欲生胡蝶梦。晓日曈昽。愁见凝酥暖渐融。鼓催歌送。芳酒一尊谁与共。寂寞墙东。门掩黄昏满院风。
减字木兰花·南园清夜
作者：贺铸
朝代：宋
体裁：词

南园清夜。临水朱阑垂柳下。从坐莲花。潋滟觥船泛露华。酒阑歌罢。双□前愁东去也。回想人家。芳草平桥一径斜。
减字木兰花·簪花照镜
作者：贺铸
朝代：宋

簪花照镜。客鬓萧萧都不整。拟倩东□。化作尊前入梦云。风香月影。信是瑶台清夜永。深闭重门。牵绊刘郎别后魂。
减字木兰花·簪花照镜
作者：贺铸
朝代：宋
体裁：词

簪花照镜。
客鬓萧萧都不整。
拟倩东□。
化作尊前如梦云。
风香月影。
信是瑶台清夜永。
深闭重门。
牵绊刘郎别后魂。
减字木兰花（四之一）
作者：贺铸
朝代：宋
体裁：词

春容秀润。二十四番花有信。鸾镜佳人。得得浓妆样样新。情无远近。水阔山长分不尽。一断音尘。泪眼花前只见春。
减字木兰花（四之二）
作者：贺铸
朝代：宋
体裁：词

闲情减旧。无奈伤春能作瘦。桂楫兰舟。几送人归我滞留。西门官柳。满把青青临别手。谁共登楼。分取烟波一段愁。
减字木兰花（四之四）
作者：贺铸
朝代：宋
体裁：词

多情多病。万斛闲愁量有剩。一顾倾城。惟觉尊前笑不成。探香幽径。好住东风谁主领。多谢流莺。欲别频啼四五声。
减字浣溪沙
作者：贺铸
朝代：宋
体裁：词

楼角初消一缕霞，淡黄杨柳暗栖鸦，玉人和月摘梅花。
笑捻粉香归洞户，更垂帘幕护窗纱，东风寒似夜来些。
减字浣溪沙
作者：贺铸
朝代：宋
体裁：词

闲把琵琶旧谱寻。四弦声怨却沉吟。燕飞人静画堂深。
欹枕有时成雨梦，隔帘无处说春心。一从灯夜到如今。
减字浣溪沙/浣溪沙
作者：贺铸
朝代：宋

秋水斜阳演漾金。远山隐隐隔平林。几家村落几声砧。记得西楼凝醉眼，昔年风物似如今。只无人与共登临。三扇屏山匝象床。背灯偷解素罗裳。粉肌和汗自生香。易失旧欢劳蝶梦，难禁新恨费鸾肠。今宵风月两相忘。鼓动城头啼暮鸦。过云时送雨些些。嫩凉如水透窗纱。弄影西厢侵户月，分香东畔拂墙花。此时相望抵天涯。烟柳春梢蘸晕黄。井阑风绰小桃香。觉时帘幕又斜阳。望处定无千里眼，断来能有几回肠。少年禁取恁凄凉。梦想西池辇路边。玉鞍骄马小辎軿。春风十里斗婵娟。临水登山漂泊地，落花中酒寂寥天。个般情味已三年。莲烛啼痕怨漏长。吟蛩随月到回廊。一屏烟景画潇湘。连夜断无行雨梦，隔年犹有著人香。此情须信是难忘。闲把琵琶旧谱寻。四弦声怨却沈吟。燕飞人静画堂深。欹枕有时成雨梦，隔帘无处说春心。一从灯夜到如今。鹦鹉无言理翠襟。杏花零落昼阴阴。画桥流水半篙深。芳径与谁寻斗草，绣床终日罢拈针。小笺香管写春心。鹦鹉惊人促下帘。碧纱如雾隔香奁。雪儿窥镜晚蛾纤。乌鹊桥边河络角，鸳鸯楼外月西南。门前嘶马弄金衔。宫锦袍熏水麝香。越纱裙染郁金黄。薄罗依约见明妆。绣陌不逢携手伴，绿窗谁是画眉郎。春风十里断人肠。青翰舟中祓禊筵。粉娥窥影两神仙。酒阑飞去作非烟。重访旧游人不见，雨荷风蓼夕阳天。折花临水思茫然。浮动花钗影鬓烟。浅妆浓笑有馀妍。酒醺檀点语凭肩。留不住时分钿镜，旧曾行处失金莲。碧云芳草恨年年。两点春山一寸波。当筵娇甚不成歌。动人情态可须多。金井露寒风下叶，画桥云断月侵河。厌厌此夜奈愁何。清浅陂塘藕叶乾。细风疏雨鹭鸶寒。半垂帘幕倚阑干。惆怅窃香人不见，几回憔悴后庭兰。行云可是渡江难。楼角初消一缕霞，淡黄杨柳暗栖鸦。玉人和月摘梅花。笑捻粉香归洞户，更垂帘幕护窗纱。东风寒似夜来些。
减字浣溪沙/浣溪沙·其五
作者：贺铸
朝代：宋
体裁：词

梦想西池辇路边。玉鞍骄马小辎軿。春风十里斗婵娟。临水登山漂泊地，落花中酒寂寥天。个般情味已三年。
减字浣溪沙/浣溪沙·其十四
作者：贺铸
朝代：宋

清浅陂塘藕叶乾。细风疏雨鹭鸶寒。半垂帘幕倚阑干。惆怅窃香人不见，几回憔悴后庭兰。行云可是渡江难。
减字浣溪沙·楼角初销一缕霞
作者：贺铸
朝代：宋

楼角初销一缕霞，淡黄杨柳暗栖鸦。玉人和月摘梅花。笑捻粉香归洞户，更垂帘幕护窗纱。东风寒似夜来些。
减字浣溪沙·浣溪沙
作者：贺铸
朝代：宋
体裁：词

清浅陂塘藕叶乾。
细风蔬雨鹭鸶寒。
半垂帘幕倚阑干。
惆怅窃香人不见，几回憔悴后庭兰。
行云可是渡江难。
减字浣溪沙·浣溪沙·梦想西池辇路边
作者：贺铸
朝代：宋
体裁：词

梦想西池辇路边。
玉鞍娇马小辎軿。
春风十里斗婵娟。
临水登山漂泊地，落花中酒寂寥天。
个般情味已三年。
减字浣溪沙·浣溪沙·楼角初销一缕霞
作者：贺铸
朝代：宋
体裁：词

楼角初销一缕霞。
淡黄杨柳暗栖鸦。
玉人和月摘梅花。
笑拈粉香归洞户，更垂帘幕护窗纱。
东风寒似夜来些。
减字浣溪沙·浣溪沙·浮动花钗影鬓烟
作者：贺铸
朝代：宋
体裁：词

浮动花钗影鬓烟。浅妆浓笑有馀妍。酒醺檀点语凭肩。留不住时分钿镜，旧曾行处失金莲。碧云芳草恨年年。
减字浣溪沙·浣溪沙·清浅陂塘藕叶干
作者：贺铸
朝代：宋

清浅陂塘藕叶干。
细风蔬雨鹭鸶寒。
半垂帘幕倚阑干。
惆怅窃香人不见，几回憔悴后庭兰。
行云可是渡江难。
减字浣溪沙·浣溪沙·莲烛啼痕怨漏长
作者：贺铸
朝代：宋
体裁：词

莲烛啼痕怨漏长。吟蛩随月到回廊。一屏烟景画潇湘。
连夜断无行雨梦，隔年犹有着人香。此情须信是难忘。
减字浣溪沙·秋水斜阳演漾金
作者：贺铸
朝代：宋

秋水斜阳演漾金，远山隐隐隔平林。几家村落几声砧。记得西楼凝醉眼，昔年风物似如今。只无人与共登临。
减字浣溪沙七首 其一 醉中真
作者：贺铸
朝代：宋

不信芳春厌老人，老人几度送馀春。惜春行乐莫辞频。巧笑艳歌皆我意，恼花颠酒拚君瞋。物情惟有醉中真。
减字浣溪沙浣溪沙
作者：贺铸
朝代：宋
体裁：词

秋水斜阳演漾金。远山隐隐隔平林。几家村落几声砧。记得西楼凝醉眼，昔年风物似如今。只无人与共登临。
减字浣溪沙（十五之七）
作者：贺铸
朝代：宋
体裁：词

闲把琵琶旧谱寻。四弦声怨却沈吟。燕飞人静画堂深。欹枕有时成雨梦，隔帘无处说春心。一从灯夜到如今。
减字浣溪沙（十五之三）
作者：贺铸
朝代：宋
体裁：词

鼓动城头啼暮鸦。过云时送雨些些。嫩凉如水透窗纱。弄影西厢侵户月，分香东畔拂墙花。此时相望抵天涯。
减字浣溪沙（十五之九）
作者：贺铸
朝代：宋
体裁：词

鹦鹉惊人促下帘。碧纱如雾隔香奁。雪儿窥镜晚蛾纤。乌鹊桥边河络角，鸳鸯楼外月西南。门前嘶马弄金衔。
减字浣溪沙（十五之二）
作者：贺铸
朝代：宋
体裁：词

三扇屏山匝象床。背灯偷解素罗裳。粉肌和汗自生香。易失旧欢劳蝶梦，难禁新恨费鸾肠。今宵风月两相忘。
减字浣溪沙（十五之五）
作者：贺铸
朝代：宋

梦想西池辇路边。玉鞍骄马小辎軿。春风十里斗婵娟。临水登山漂泊地，落花中酒寂廖天。个般情味已三年。
减字浣溪沙（十五之八）
作者：贺铸
朝代：宋
体裁：词

鹦鹉无言理翠襟。杏花零落昼阴阴。画桥流水半篙深。芳径与谁寻斗草，绣床终日罢拈针。小笺香管写春心。
减字浣溪沙（十五之六）
作者：贺铸
朝代：宋
体裁：词

莲烛啼痕怨漏长。吟蛩随月到回廊。一屏烟景画潇湘。连夜断无行雨梦，隔年犹有著人香。此情须信是难忘。
减字浣溪沙（十五之十一）
作者：贺铸
朝代：宋
体裁：词

青翰舟中祓禊筵。粉娥窥影两神仙。酒阑飞去作非烟。重访旧游人不见，雨荷风蓼夕阳天。折花临水思茫然。
减字浣溪沙（十五之十三）
作者：贺铸
朝代：宋
体裁：词

两点春山一寸波。当筵娇甚不成歌。动人情态可须多。金井露寒风下叶，画桥云断月侵河。厌厌此夜奈愁何。
减字浣溪沙（十五之十二）
作者：贺铸
朝代：宋

浮动花钗影鬓烟。浅妆浓笑有余妍。酒醺檀点语凭肩。留不住时分钿镜，旧曾行处失金莲。碧云芳草恨年年。
减字浣溪沙（十五之十四）
作者：贺铸
朝代：宋
体裁：词

清浅陂塘藕叶干。细风疏雨鹭鸶寒。半垂帘幕倚阑干。惆怅窃香人不见，几回憔悴后庭兰。行云可是渡江难。
减字浣溪沙（十五之十）
作者：贺铸
朝代：宋
体裁：词

宫锦袍熏水麝香。越纱裙染郁金黄。薄罗依约见明妆。绣陌不逢携手伴，绿窗谁是画眉郎。春风十里断人肠。
减字浣溪沙（十五之四）
作者：贺铸
朝代：宋
体裁：词

烟柳春梢蘸晕黄。井阑风绰小桃香。觉时帘幕又斜阳。望处定无千里眼，断来能有几回肠。少年禁取恁凄凉。
凤栖梧/蝶恋花
作者：贺铸
朝代：宋
体裁：词

为问宛溪桥畔柳。拂水倡条，几赠行人手。一样叶眉偏解绉。白绵飞尽因谁瘦。今日离亭还对酒。唱断青青，好去休回首。美荫向人疏似旧。何须更待秋风后。
凤栖梧/蝶恋花
作者：贺铸
朝代：宋

独立江东人婉娈。粉本花真，千里依稀见。闲弄彩毫濡玉砚。缠绵春思□歌扇。爱我竹窗新句炼。小砑绫笺、偷寄西飞燕。乍可问名赊识面。十年多病风情浅。
凤栖梧·蝶恋花
作者：贺铸
朝代：宋
体裁：词

挑菜踏青都过却。杨柳风轻，摆动秋千索。啼鸟自惊花自落。有人同在真珠箔。淡净衣裳妆□薄。闲凭银筝，睡鬓慵梳掠。试问为谁添瘦弱。娇羞只把眉颦著。
凤栖梧·蝶恋花·为问宛溪桥畔柳
作者：贺铸
朝代：宋
体裁：词

为问宛溪桥畔柳。
拂水倡条，几赠行人手。
一样叶眉偏解皱。
白绵飞尽因谁瘦。
今日离亭还对酒。
唱断青青，好去休回首。
美阴向人疏似旧。
何须更待秋风后。
凤栖梧·蝶恋花·挑菜踏青都过却
作者：贺铸
朝代：宋

挑菜踏青都过却。
杨柳风轻，摆动秋千索。
啼鸟自惊花自落。
有人同在真珠箔。
淡净衣裳妆□薄。
闲凭银筝，睡鬓慵梳掠。
试问为谁添瘦弱。
娇羞只把眉颦着。
凤栖梧·蝶恋花·独立江东人婉娈
作者：贺铸
朝代：宋
体裁：词

独立江东人婉娈。
粉本花真，千里依稀见。
闲弄彩毫濡玉砚。
缠绵春思□歌扇。
爱我竹窗新句练。
小砑凌笺、偷寄西风燕。
乍可问名赊识面。
十年多病风情浅。
凤栖梧三首 其二 西笑吟
作者：贺铸
朝代：宋
体裁：词

桃叶园林风日好。曲径珍丛，处处闻啼鸟。翠珥金丸委芳草。袜罗尘动香裙埽。片帆乘兴东流早。每话长安，引领犹西笑。离索年多故人少。江南有雁无书到。
凤栖梧三首 其二 西笑吟
作者：贺铸
朝代：宋

桃叶园林风日好。曲径珍丛，处处闻啼鸟。翠珥金丸委芳草。袜罗尘动香裙扫。片帆乘兴东流早。每话长安，引领犹西笑。离索年多故人少。江南有雁无书到。
凤栖梧蝶恋花
作者：贺铸
朝代：宋

为问宛溪桥畔柳。拂水倡条，几赠行人手。一样叶眉偏解皱。白绵飞尽因谁瘦。今日离亭还对酒。唱断青青，好去休回首。美荫向人疏似旧。何须更待秋风后。
凤求凰·声声慢
作者：贺铸
朝代：宋
体裁：词

园林幕翠，燕寝凝香。
华池缭绕飞廊。
坐按吴娃清丽，楚调圆长。
歌阑横流美眄，乍疑生、绮席辉光。
文园属意，玉觞交劝，宝色高张。
南薰难销幽恨，金徽上，殷勤彩凤求凰。
便许卷收行雨，不恋高唐。
东山胜游在眼，待纫阑、拮菊相将。
双栖安稳，五云溪是故乡。
凤求凰·声声慢·园林幕翠
作者：贺铸
朝代：宋

园林幕翠，燕寝凝香。
华池缭绕飞廊。
坐按吴娃清丽，楚调圆长。
歌阑横流美眄，乍疑生、绮席辉光。
文园属意，玉觞交劝，宝色高张。
南熏难销幽恨，金徽上，殷勤彩凤求凰。
便许卷收行雨，不恋高唐。
东山胜游在眼，待纫阑、拮菊相将。
双栖安稳，五云溪是故乡。
初见白髮示内
作者：贺铸
朝代：宋
体裁：七言绝句

安能屈指计封侯，西日东风见白头。信是色身非我有，若论身外更悠悠。
别王铚性之
作者：贺铸
朝代：宋
体裁：五言律诗

吾老无北里，子能讵南来。临分即间诀，薄暮更徘徊。晚节徇微尚，方刚患多才。此生南与北，出处两悠哉。
剪朝霞/鹧鸪天·牡丹
作者：贺铸
朝代：宋

云弄轻阴谷雨乾。半垂油幕护残寒。化工著意呈新巧，剪刻朝霞饤露盘。辉锦绣，掩芝兰。开元天宝盛长安。沈香亭子钩阑畔，偏得三郎带笑看。
剪朝霞/鹧鸪天·牡丹
作者：贺铸
朝代：宋
体裁：词

雪弄轻阴谷雨乾。半垂云幕护残寒。化工著意呈新巧，剪刻朝霞饤露盘。辉锦绣，掩芝兰。开元天宝盛长安。沈香亭子钩阑畔，偏得三郎带笑看。
北园初夏
作者：贺铸
朝代：宋

天气清和树荫浓，冥濛薄雨湿帘栊。蔫红半落生香在，向晚玫瑰架上风。
北园初夏
作者：贺铸
朝代：宋

天气清和树荫浓，冥蒙薄雨湿帘栊。蔫红半落生香在，向晚玫瑰架上风。
千叶莲·鹧鸪天·闻你侬嗟我更嗟
作者：贺铸
朝代：宋

闻你侬嗟我更嗟。
春霜一夜扫秾华。
永无清啭欺头管，赖有浓香着臂纱。
侵海角，抵天涯。
行云谁为不知家。
秋风想见西湖上，化出白莲千叶花。
千叶莲（同前）
作者：贺铸
朝代：宋
体裁：词

闻你侬嗟我更嗟。春霜一夜扫秾华。永无清啭欺头管，赖有浓香著臂纱。侵海角，抵天涯。行云谁为不知家。秋风想见西湖上，化出白莲千叶花。
南乡子
作者：贺铸
朝代：宋

秋半雨凉天。望后清蟾未破圆。二十四桥游冶处，留连。携手娇饶步步莲。眉宇有馀妍。初破瓜时正妙年。玉局弹棋无限意，缠绵。肠断吴蚕两处眠。柳岸舣兰舟。更结东山谢氏游。红泪清歌催落景，回头。□出尊前一段愁。东水漫西流。谁道行云肯驻留。无限鲜飙吹芷若，汀洲。生羡鸳鸯得自由。
南乡子·秋半雨凉天
作者：贺铸
朝代：宋
体裁：词

秋半雨凉天。望后清蟾未破圆。二十四桥游冶处，留连。携手娇饶步步莲。眉宇有馀妍。初破瓜时正妙年。玉局弹棋无限意，缠绵。肠断吴蚕两处眠。
南乡子·秋半雨凉天
作者：贺铸
朝代：宋

秋半雨凉天。望後清蟾未破圆。二十四桥游冶处，留连。携手娇饶步步莲。眉宇有馀妍。初破瓜时正妙年。玉局弹棋无限意，缠绵。肠断吴蚕两处眠。
南乡子（二之一）
作者：贺铸
朝代：宋

秋半雨凉天。望后清蟾未破圆。二十四桥游冶处，留连。携手娇饶步步莲。眉宇有余妍。初破瓜时正妙年。玉局弹棋无限意，缠绵。肠断吴蚕两处眠。
南乡子（二之二）
作者：贺铸
朝代：宋
体裁：词

柳岸舣兰舟。更结东山谢氏游。红泪清歌催落景，回头。□出尊前一段愁。东水漫西流。谁道行云肯驻留。无限鲜飙吹芷若，汀洲。生羡鸳鸯得自由。
南柯子南歌子
作者：贺铸
朝代：宋
体裁：词

斗酒才供泪，扁舟只载愁。画桥青柳小朱楼。犹记出城车马、为迟留。有恨花空委，无情水自流。河阳新鬓尽禁秋。萧散楚云巫雨、生此休。
南柯子（别恨）
作者：贺铸
朝代：宋

斗酒才供泪，扁舟只载愁。画桥青柳小朱楼。犹记出城车马、为迟留。有恨花空委，无情水自流。河阳新鬓尽禁秋。萧散楚云巫雨、此生休。
南楼歌送武昌慎太守还朝
作者：贺铸
朝代：宋

君不见鄂渚山环少城半，高牙之冲仰飞观。裴回华月天一隅，缥缈青山江两岸。题榜南楼非昔时，今人可复识元规。唯馀在得昔时月，与此江山长住持。公堂坐啸无留事，清夜登临谁辨此。流风逸响殆千年，初见东吴贵公子。剸繁健手付方州，迎刃未始逢全牛。潢池小儿归田畴，田无高下乃多收。每寻不浅胡床兴，更有歌人行酒筹。明日云帆望峣阙，镜湖老生愁欲绝。一钱何敢浼刘公，送行聊以南楼月。照见金闺待漏时，结佩正冠勤晓谒。公乎莫负鲈鱼菰菜期，衣锦东还使持节。
南楼歌送武昌慎太守还朝
作者：贺铸
朝代：宋

君不见鄂渚山环少城半，高牙之衝仰飞观。
裴回华月天一隅，缥缈青山江两岸。
题榜南楼非昔时，今人可復识元规。
唯余在得昔时月，与此江山长住持。
公堂坐啸无留事，清夜登临谁辨此。
流风逸响殆千年，初见东吴贵公子。
剸繁健手付方州，迎刃未始逢全牛。
潢池小儿归田畴，田无高下乃多收。
每寻不浅胡床兴，更有歌人行酒筹。
明日云颿望峣阙，镜湖老生愁欲绝。
一钱何敢浼刘公，送行聊以南楼月。
照见金闺待漏时，结佩正冠勤晓谒。
公乎莫负鲈鱼菰菜期，衣锦东还使持节。
南歌子
作者：贺铸
朝代：宋

绣幕深朱户，熏炉小象床。扶肩醉被冒明珰。绣履可怜分破、两鸳鸯。梦枕初回雨，啼钿半□妆。一钩新月渡横塘。谁认凌波微步、袜尘香。心蹙黄金缕，梢垂白玉团。孤芳不怕雪霜寒。先向百花头上、探春□。傍水添新韵，横墙露粉颜。夜来和月起凭阑。认得暗香微度、有无间。
南歌子·□□□
作者：贺铸
朝代：宋

疏雨池塘见，微风襟袖知。阴阴夏木啭黄鹂。何处飞来白鹭立移时。易醉扶头酒，难逢敌手棋。日长偏与睡相宜。睡起芭蕉叶上自题诗。
南歌子·心蹙黄金缕
作者：贺铸
朝代：宋
体裁：词

心蹙黄金缕，梢垂白玉团。孤芳不怕雪霜寒。先向百花头上、探春□。傍水添新韵，横墙露粉颜。夜来和月起凭阑。认得暗香微度、有无间。
南歌子·疏雨池塘见
作者：贺铸
朝代：宋
体裁：词

疏雨池塘见，微风襟袖知。阴阴夏木啭黄鹂，何处飞来白鹭立移时。易醉扶头酒，难逢敌手棋。日长偏与睡相宜，睡起芭蕉叶上自题诗。
南歌子·绣幕深朱户
作者：贺铸
朝代：宋
体裁：词

绣幕深朱户，熏炉小象床。扶肩醉被冒明珰。绣履可怜分破、两鸳鸯。梦枕初回雨，啼钿半□妆。一钩新月渡横塘。谁认凌波微步、袜尘香。
南歌子（二之一）
作者：贺铸
朝代：宋

绣幕深朱户，熏炉小象床。扶肩醉被冒明珰。绣履可怜分破、两鸳鸯。梦枕初回雨、啼钿半□妆。一钩月渡横塘。谁认凌波微步、袜尘香。
南歌子（二之二）
作者：贺铸
朝代：宋

心蹙黄金缕，梢垂白玉团。孤芳不怕雪霜寒。先向百花头上、探春□。傍水添清韵，横墙露粉颜。夜来和月起凭阑。认得暗香微度、有无间。
卯醉口号
作者：贺铸
朝代：宋

丙寅元佑初年冬，贺老困寓京尘中。
无心炙手权门热，曝背晴阳坐屋东。
卯醉口号
作者：贺铸
朝代：宋

丙寅元祐初年冬，贺老困寓京尘中。无心炙手权门热，曝背晴阳坐屋东。
卷春空（定风波）
作者：贺铸
朝代：宋
体裁：词

墙上夭桃簌簌红。巧随轻絮入帘栊。自是芳心贪结子。翻使。惜花人恨五更风。露萼鲜浓妆脸靓。相映。隔年情事此门中。粉面不知何处在。无奈。武陵流水卷春空。
历阳十咏 其一 历湖
作者：贺铸
朝代：宋

昔也万家邑，今为无底渊。城郭泯遗迹，人民安得全。吊古一回首，薄暮愁风烟。拯溺不无意，吾生后千年。
历阳十咏 其三 濡须坞
作者：贺铸
朝代：宋

孙郎昔鹰扬，曹瞒方虎视。敢忘板筑勤，远挫兵锋锐。俄闻青盖谣，无复金陵气。六代迭倾亡，长江亦平地。
历阳十咏 其二 鸡笼山
作者：贺铸
朝代：宋

楚姥昔奔迸，馀生脱沈沦。家禽不忍置，信谓妇人仁。空笼欻变化，千载高嶙峋。可待历湖水，复生桑下尘。
历阳十咏 其八 百福寺
作者：贺铸
朝代：宋

文昌西郭居，修竹闭环堵。琴樽不复存，青莲开梵宇。尘纷晦遗像，粉绘才可睹。拜奠愧无言，长哦君乐府。
历阳十咏 其六 天门山
作者：贺铸
朝代：宋

天门束箭流，北注据牛弩。淩高驻翠华，舟师耀威武。当时侍帷幄，谁复徵往古。虞舜有苗征，端为两阶舞。
历阳十咏·历湖
作者：贺铸
朝代：宋

昔也万家邑，今为无底渊。城郭泯遗迹，人民安得全。吊古一回首，薄暮愁风烟。拯溺不无意，吾生后千年。楚姥昔奔迸，馀生脱沈沦。家禽不忍置，信谓妇人仁。空笼欻变化，千载高嶙峋。可待历湖水，复生桑下尘。孙郎昔鹰扬，曹瞒方虎视。敢忘板筑勤，远挫兵锋锐。俄闻青盖谣，无复金陵气。六代迭倾亡，长江亦平地。狂胡昔凭凌，阔步长淮外。难此百雉城，万甲屯要害。时平一登望，江山互襟带。想像文献公，清风宛如在。龙骧乘上游，锐气吞敌境。风便趋吴京，收功在俄顷。平生负雄图，晚岁方获骋。何必传鼎彝，江山与之永。天门束箭流，北注据牛弩。淩高驻翠华，舟师耀威武。当时侍帷幄，谁复徵往古。虞舜有苗征，端为两阶舞。东西采石矶，山水两清绝。渔舠与商舶，今古几沿越。飘飖翰林主，长笑弄明月。难访物外游，飞云眇天末。文昌西郭居，修竹闭环堵。琴樽不复存，青莲开梵宇。尘纷晦遗像，粉绘才可睹。拜奠愧无言，长哦君乐府。种树临溪流，开亭望城郭。当年孟张辈，载酒来行乐。斯人久埃灭，节物今犹昨。看取不言华，春风自相约。文础护清漪，炯若涵冰玉。澡涤起沈痾，功参灵剂速。荒唐桑氏经，琐碎桐君录。利物本无穷，何须尘简牍。
历阳十咏·历湖
作者：贺铸
朝代：宋

昔也万家邑，今为无底渊。
城郭泯遗迹，人民安得全。
弔古一回首，薄暮愁风烟。
拯溺不无意，吾生后千年。
历阳十咏·天门山
作者：贺铸
朝代：宋

天门束箭流，北注据牛弩。
凌高驻翠华，舟师耀威武。
当时侍帷幄，谁復征往古。
虞舜有苗征，端为两阶舞。
历阳十咏·濡须坞
作者：贺铸
朝代：宋

孙郎昔鹰扬，曹瞒方虎视。
敢忘板筑勤，远挫兵锋锐。
俄闻青盖谣，无復金陵气。
六代迭倾亡，长江亦平地。
历阳十咏·百福寺
作者：贺铸
朝代：宋

文昌西郭居，修竹闭环堵。
琴樽不復存，青莲开梵宇。
尘纷晦遗像，粉绘才可睹。
拜奠愧无言，长哦君乐府。
历阳十咏·采石矶
作者：贺铸
朝代：宋
体裁：古风

东西采石矶，山水两清绝。渔舠与商舶，今古几沿越。飘飖翰林主，长笑弄明月。难访物外游，飞云眇天末。
历阳十咏·鸡笼山
作者：贺铸
朝代：宋

楚姥昔奔迸，余生脱沈沦。
家禽不忍置，信谓妇人仁。
空笼欻变化，千载高嶙峋。
可待历湖水，復生桑下尘。
历阳十咏之一厤湖
作者：贺铸
朝代：宋

昔也万家邑，今为无底渊。城郭泯遗迹，人民安得全。吊古一回首，薄暮愁风烟。拯溺不无意，吾生後千年。
历阳十咏之三濡须坞
作者：贺铸
朝代：宋

孙郎昔鹰扬，曹瞒方虎视。敢忘板筑勤，远推兵锋锐。俄闻青盖谣，无复金陵气。六代迭倾亡，长江亦平地。
历阳十咏之九桃花坞
作者：贺铸
朝代：宋
体裁：古风

种树临溪流，开亭望城郭。当年孟张辈，载酒来行乐。斯人久埃灭，节物今犹昨。看取不言华，春风自相约。
历阳十咏之二鸡笼山
作者：贺铸
朝代：宋

楚姥昔奔迸，余生脱沈沦。
家禽不忍置，信谓妇人仁。
空笼欻变化，千载高嶙峋。
可待厤湖水，复生桑下尘。
历阳十咏之五当利港
作者：贺铸
朝代：宋
体裁：古风

龙骧乘上游，锐气吞敌境。风便趋吴京，收功在俄顷。平生负雄图，晚岁方获骋。何必传鼎彝，江山与之永。
历阳十咏之八百福寺
作者：贺铸
朝代：宋

文昌西郭居，修竹闭环堵。
琴樽不复存，青莲开梵宇。
尘纷晦遗像，粉绘才可睹。
拜莫愧无言，长哦君乐府。
历阳十咏之六天门山
作者：贺铸
朝代：宋

天门束箭流，北注据牛弩。
淩高驻翠华，舟师燿威武。
当时侍帷幄，谁复徵往古。
虞舜有苗征，端为两阶舞。
历阳十咏之十平痾汤
作者：贺铸
朝代：宋
体裁：古风

文础护清漪，炯若涵冰玉。澡涤起沈痾，功参灵剂速。荒唐桑氏经，琐碎桐君录。利物本无穷，何须尘简牍。
历阳十咏之四遏胡城
作者：贺铸
朝代：宋
体裁：古风

狂胡昔凭凌，阔步长淮外。难此百雉城，万甲屯要害。时平一登望，江山互襟带。想像文献公，清风宛如在。
历阳姥矶下马上有怀京都游好
作者：贺铸
朝代：宋

楚泽初冬正穫田，孤鸿欲下却翻然。人烟隐约青山郭，云物离披小雪天。送别杯盘犹昨日，劳生鞍马遂穷年。故人多在金闺籍，谁念寸心如断弦。
历阳姥矶下马上有怀京都游好
作者：贺铸
朝代：宋

楚泽初冬正穫田，孤鸿欲下却翻然。
人烟隠约青山郭，云物离披小雪天。
送别杯盘犹昨日，劳生鞍马遂穷年。
故人多在金闺籍，谁念心寸如断絃。
历阳姥矶下马上有怀京都游好
作者：贺铸
朝代：宋

楚泽初冬正获田，孤鸿欲下却翻然。人烟隐约青山郭，云物离披小雪天。送别杯盘犹昨日，劳生鞍马遂穷年。故人多在金闺籍，谁念心寸如断弦。
变竹枝词九首
作者：贺铸
朝代：宋

莫把雕檀楫，江清如可涉。但闻歌竹枝，不见迎桃叶。隔岸东西州，清川拍岸流。但闻竹枝曲，不见青翰舟。露湿云罗碧，月澄江练白。但闻竹枝歌，不见骑鲸客。北渚芙蓉开，褰裳拟属媒。但闻竹枝曲，不见莫愁来。西戍长回首，高城当夏口。但闻竹枝歌，不见行吟叟。南浦下鱼筒，孤篷信晚风。但闻竹枝曲，不见沧浪翁。胜概今犹昨，层楼栖燕雀。但闻歌竹枝，不见乘黄鹤。危构压江东，江山形胜雄。但闻竹枝曲，不见胡床公。蒹葭被洲渚，凫鹜方容与。但闻歌竹枝，不见题鹦鹉。
变竹枝词九首·其七
作者：贺铸
朝代：宋

胜概今犹昨，层楼栖燕雀。但闻歌竹枝，不见乘黄鹤。
变竹枝词九首·其七
作者：贺铸
朝代：宋
体裁：词

胜槩今犹昨，层楼栖燕雀。但闻歌竹枝，不见乘黄鹤。
变竹枝词九首·其三
作者：贺铸
朝代：宋
体裁：词

露湿云罗碧，月澄江练白。但闻竹枝歌，不见骑鲸客。
变竹枝词九首·其九
作者：贺铸
朝代：宋

蒹葭被洲渚，鳬鹜方容与。
但闻歌竹枝，不见题鹦鹉。
变竹枝词九首之一
作者：贺铸
朝代：宋
体裁：词

莫把雕檀楫，江清如可涉。但闻歌竹枝，不见迎桃叶。
变竹枝词九首之九
作者：贺铸
朝代：宋
体裁：词

蒹葭被洲渚，凫鹜方容与。但闻歌竹枝，不见题鹦鹉。
变竹枝词九首之二
作者：贺铸
朝代：宋
体裁：词

隔岸东西州，清川拍岸流。但闻竹枝曲，不见青翰舟。
变竹枝词九首之五
作者：贺铸
朝代：宋
体裁：词

西戍长回首，高城当夏口。但闻竹枝歌，不见行吟叟。
变竹枝词九首之八
作者：贺铸
朝代：宋
体裁：词

危构压江东，江山形胜雄。但闻竹枝曲，不见胡床公。
变竹枝词九首之六
作者：贺铸
朝代：宋
体裁：词

南浦下鱼筒，孤篷信晚风。但闻竹枝曲，不见沧浪翁。
变竹枝词九首之四
作者：贺铸
朝代：宋
体裁：词

北渚芙蓉开，褰裳拟属媒。但闻竹枝曲，不见莫愁来。
古捣练子·□□□
作者：贺铸
朝代：宋
体裁：词

楼上鼓，转□□。□□□□□□□。思妇想无肠可断，□□□□□□□。
古捣练子·剪征袍
作者：贺铸
朝代：宋

抛练杵，傍窗纱。巧剪征袍斗出花。想见陇头长戍客，授衣时节也思家。
台城游·南国本潇洒
作者：贺铸
朝代：宋

南国本潇洒，六代浸豪奢。台城游冶，襞笺能赋属宫娃。云观登临清夏，璧月留连长夜，吟醉送年华。回首飞鸳瓦，却羡井中蛙。访乌衣，成白社，不容车。旧时王谢、堂前双燕过谁家？楼外河横斗挂，淮上潮平霜下，樯影落寒沙。商女篷窗罅，犹唱后庭花！
台城游·水调歌头·南国本潇洒
作者：贺铸
朝代：宋
体裁：词

南国本潇洒。
六代浸豪奢。
台城游冶。
襞笺能赋属宫娃。
云观登临清夏。
璧月留连长夜。
吟醉送年华。
回首飞鸳瓦。
却羡井中蛙。
访乌衣，成白社。
不容车。
旧时王谢。
堂前双燕过谁家。
楼外河横斗挂。
淮上潮平霜下。
墙影落寒沙。
商女篷窗罅。
犹唱后庭花。
同张汉求宿升中院西寮
作者：贺铸
朝代：宋

僧合窗扉学画船，青荧灯火对床眠。北风带雪披檐竹，浑似潇湘夜泊天。
同张汉求宿升中院西寮
作者：贺铸
朝代：宋
体裁：七言绝句

僧閤窗扉学画船，青荧灯火对床眠。北风带雪披檐竹，浑似潇湘夜泊天。
同毕绍寓泊永城招李深昆仲
作者：贺铸
朝代：宋

满城杨柳正黄繁，几处秋千出短垣。经雨河流失清浅，带云春色乍寒暄。从来嵇阮耽琴酒，况得机云好弟昆。咫尺津亭望斋馆，杖藜相过莫辞烦。
同毕绍寓泊永城招李深昆仲
作者：贺铸
朝代：宋

满城杨柳正黄繁，几处秋韆出短垣。
经雨河流失清浅，带云春色乍寒暄。
从来嵇阮耽琴酒，况得机云好弟昆。
咫尺津亭望斋馆，杖藜相过莫辞烦。
同毕绍寓泊永城招李深昆仲
作者：贺铸
朝代：宋

满城杨柳正黄繁，几处鞦韆出短垣。经雨河流失清浅，带云春色乍寒暄。从来嵇阮耽琴酒，况得机云好弟昆。咫尺津亭望斋馆，杖藜相过莫辞烦。
同王克慎宿清凉寺兼示和上人孙安之
作者：贺铸
朝代：宋
体裁：七言律诗

六代风流不可寻，石头胜槩古犹今。疏钟答响江山迥，啼鸟忘形松竹深。借问白云谁卜筑，拟要明月共登临。终投逸少兴公社，蔬粥麻衣事道林。
同道通师之香林马上
作者：贺铸
朝代：宋
体裁：五言律诗

冰霜节候迟，淮楚早春时。白草风头急，黄云日脚垂。鸟声投古戍，马力倦长陂。吾有官箴畏，劳生尔浪为。
吴江送客
作者：贺铸
朝代：宋

送别松陵道，轻舟助客拏。湖空翦葭菼，市隘集鱼虾。薄雨啼残雪，新潮蚀嫩沙。镜中羞沓飒，行复见春花。
吴江送客
作者：贺铸
朝代：宋

送别松陵道，轻舟助客拏。
湖空翦葭菼，市隘集鱼虾。
薄雨啼残雪，新潮蚀嫩沙。
镜中羞沓飒，行復见春花。
吴江送客
作者：贺铸
朝代：宋

送别松陵道，轻舟助客拿。湖空剪葭菼，市隘集鱼虾。薄雨啼残雪，新潮蚀嫩沙。镜中羞沓飒，行复见春花。
吴门柳/渔家傲 其一 吴门柳
作者：贺铸
朝代：宋

窈窕盘门西转路。残阳映带青山暮。最是长杨攀折苦。堪怜许。清霜剪断和烟缕。春水归期端不负。依依照影临南浦。留取木兰舟少住。无风雨。黄昏月上潮平去。
吴门柳·渔家傲·啸度万松千步岭
作者：贺铸
朝代：宋
体裁：词

啸度万松千步岭。
钱湖门外非尘境。
见底碧漪如眼净。
岚光映。
镜屏百曲新磨莹。
好月为人重破瞑。
云头艳艳开金饼。
传语桂娥应奈静。
堪乘兴。
尊前听我游仙咏。
吴门柳（渔家傲·二之一）
作者：贺铸
朝代：宋
体裁：词

窈窕盘门西转路。残阳映带青山暮。最是长杨攀折苦。堪怜许。清霜翦断和烟缕。春水归期端不负。依依照影临南浦。留取木兰舟少住。无风雨。黄昏月上潮平去。
吴门柳（游仙咏·二之二）
作者：贺铸
朝代：宋

啸度万松千步岭。钱湖门外非尘境。见底碧漪如眼净。岚光映。镜屏百曲新磨莹。好月为人重破暝。云头艳艳开金饼。传语桂娥应耐静。堪乘兴。尊前听我游仙咏。
吴门秋怀
作者：贺铸
朝代：宋

吴门客鬓再经秋，城郭篮舁久倦游。
平静松江三万顷，不应无处着渔舟。
吴门秋怀
作者：贺铸
朝代：宋

吴门客鬓再经秋，城郭篮舁久倦游。平静松江三万顷，不应无处著渔舟。
吴门秋怀
作者：贺铸
朝代：宋

吴门客鬓再经秋，城郭篮舁久倦游。
平静松江三万顷，不应无处著鱼舟。
吹柳絮·瑞鹧鸪·月痕依约到西厢
作者：贺铸
朝代：宋
体裁：词

月痕依约到西厢。曾羡花枝拂短墙。初未识愁那得泪，每浑疑梦奈馀香。歌逢袅处眉先妩，酒半酣时眼更狂。闲倚绣帘吹柳絮，问何人似冶游郎。
吹柳絮（鹧鸪词）
作者：贺铸
朝代：宋

月痕依约到西厢。曾羡花枝拂短墙。初未识愁那得泪，每浑疑梦奈余香。
歌逢袅处眉先妩，酒半酣时眼更狂。闲倚绣帘吹柳絮，问何人似冶游郎。
呈李之仪
作者：贺铸
朝代：宋

淹卧疲筋快晓晴，屋头相报鹁鸪鸣。病侵老境可怜许，春入故园何似生。坐想兰亭通曲水，行闻上已接清明。明年强健陪嘉集，定夺三觥赋不成。
呈李之仪
作者：贺铸
朝代：宋
体裁：七言律诗

淹卧疲筋快晓晴，屋头相报鹁鸪鸣。病侵老境可怜许，春入故园何似生。坐想兰亭通曲水，行闻上巳接清明。明年强健陪嘉集，定夺三觥赋不成。
呈纤手·玉楼春·秦弦络络呈纤手
作者：贺铸
朝代：宋

秦弦络络呈纤手。
宝雁斜飞三十九。
征韶新谱日边来，倾耳吴娃惊未有。
文园老令难堪酒。
蜜炬垂花知夜久。
更须妩媚做腰肢，细学永丰坊畔柳。
和人伤春
作者：贺铸
朝代：宋

人帘轻絮故依人，梦後题诗欲判春。
纵使相思解销骨，此情终未作黄尘。
和人伤春
作者：贺铸
朝代：宋
体裁：七言绝句

入帘轻絮故依人，梦后题诗欲判春。纵使相思解销骨，此情终未作黄尘。
和人游白云庄二首
作者：贺铸
朝代：宋

原野正春风，登临一醉同。阴晴时未定，今古思何穷。山势落还起，溪流噎复通。隐君方自得，可羡尔冥鸿。可爱白云翁，前溪舣钓篷。耕樵一径下，井臼四邻同。倦宦终何得，馀生寄此中。预烦多种秫，毋使酒杯空。
和人游白云庄二首·其一
作者：贺铸
朝代：宋

原野正春风，登临一醉同。
阴晴时未定，今古思何穷。
山势落还起，溪流噎復通。
隠君方自得，可羡尔冥鸿。
和人游白云庄二首·其二
作者：贺铸
朝代：宋

可爱白云翁，前溪舣钓篷。耕樵一径下，井臼四邻同。倦宦终何得，馀生寄此中。预烦多种秫，毋使酒杯空。
和人游白云庄二首之一
作者：贺铸
朝代：宋
体裁：五言律诗

原野正春风，登临一醉同。阴晴时未定，今古思何穷。山势落还起，溪流噎复通。隐君方自得，可羡尔冥鸿。
和人游白云庄二首之二
作者：贺铸
朝代：宋

可爱白云翁，前溪檥钓篷。
耕樵一径下，井臼四邻同。
倦宦终何得，余生寄此中。
预烦多种秫，毋使酒杯空。
和别清凉和上人
作者：贺铸
朝代：宋

明朝解携白鹭洲，后日相望黄鹤楼。
建业水清供白酌，武昌鱼贱足音邮。
着身物外不无处，俛首人羣非有求。
愿报西庵落成会，待公退卧侬归休。
和别清凉和上人
作者：贺铸
朝代：宋

明朝解携白鹭洲，后日相望黄鹤楼。建业水清供白酌，武昌鱼贱足音邮。著身物外不无处，俛首人群非有求。愿报西庵落成会，待公退卧侬归休。
和别清凉和上人
作者：贺铸
朝代：宋

明朝解携白鹭洲，後日相望黄鹤楼。
建业水清供白酌，武昌鱼贱足音邮。
著身物外不无处，俛首人群非有求。
愿报西庵落成会，待公退卧侬归休。
和同行潘生悒悒悠悠二首
作者：贺铸
朝代：宋

悒悒复悒悒，愁眠成梦泣。薄暮落花天，高楼面风立。悠悠复悠悠，泪寄东风流。所思怅何许，西北齐云楼。
和同行潘生悒悒悠悠二首·其一
作者：贺铸
朝代：宋

悒悒复悒悒，愁眠成梦泣。薄暮落花天，高楼面风立。
和同行潘生悒悒悠悠二首·其一
作者：贺铸
朝代：宋

悒悒復悒悒，愁眠成梦泣。
薄暮落花天，高楼面风立。
和同行潘生悒悒悠悠二首·其二
作者：贺铸
朝代：宋

悠悠復悠悠，泪寄东风流。
所思怅何许，西北齐云楼。
和同行潘生悒悒悠悠二首之一
作者：贺铸
朝代：宋

悒悒复悒悒，秋眠成梦泣。薄暮落花天，高楼面风立。
和同行潘生悒悒悠悠二首之二
作者：贺铸
朝代：宋
体裁：五言绝句

悠悠复悠悠，泪寄东风流。所思怅何许，西北齐云楼。
和吴达夫见过留题
作者：贺铸
朝代：宋

雀罗门巷不容车，杖履相过一试茶。
後日相思会乘兴，五云溪上是侬家。
和吴达夫见过留题
作者：贺铸
朝代：宋
体裁：七言绝句

雀罗门巷不容车，杖屦相过一试茶。后日相思会乘兴，五云溪上是侬家。
和崔若拙四时田家词四首
作者：贺铸
朝代：宋

鼓声迎客醉还家，社树团栾日影斜。共喜今年春赛好，缠头红有象生花。野蔓牵花过短墙，麦秋时节并蚕忙。迎门老父延行客，井汲清甘树荫凉。鸡声犬吠远相望，社酒登槽唤客尝。晓日晴明陂更阔，风吹荞麦蜜花香。晚雪漫漫没兔罝，满杯豆粥饷邻家。夜长少妇无舂织，一点青灯伴缉麻。
和崔若拙四时田家词四首·其二
作者：贺铸
朝代：宋

野蔓牵花过短墙，麦秋时节併蚕忙。
迎门老父延行客，井汲清甘树荫凉。
和崔若拙四时田家词四首·其四
作者：贺铸
朝代：宋
体裁：七言绝句

晚雪漫漫没兔罝，满杯豆粥饷邻家。夜长少妇无舂织，一点青灯伴缉麻。
和崔若拙四时田家词四首之一
作者：贺铸
朝代：宋
体裁：七言绝句

鼓声迎客醉还家，社树团栾日影斜。共喜今年春赛好，缠头红有象生花。
和崔若拙四时田家词四首之三
作者：贺铸
朝代：宋
体裁：七言绝句

鸡声犬吠远相望，社酒登槽唤客尝。晓日晴明陂更阔，风吹荞麦蜜花香。
和崔若拙四时田家词四首之二
作者：贺铸
朝代：宋
体裁：七言绝句

野蔓牵花过短墙，麦秋时节并蚕忙。迎门老父延行客，井汲清甘树荫凉。
和张谋父游石佛山观魏太武书
作者：贺铸
朝代：宋

中夏昔屯否，代邦天所开。鸿图属太武，不世英雄才。南洗洛阳血，西荡长安灰。毡车十万乘，略地驱风雷。一苇济长淮，筑宫瓜步隈。东邻拜牢饩，走使为婚媒。云旗即归路，览胜此悲徊。俯挥铁马鞭，顽石同陶坏。划成四大字，屹栗阴虹摧。沦精入崖壑，怒气羞蟠回。茫茫六百年，风雨生莓苔。伟迹寖销泯，威灵安在哉。生存贵无上，零落等尘埃。君为访古游，赋诗追七哀。人生谁不尔，莫负手中杯。
和张谋父游石佛山观魏太武书
作者：贺铸
朝代：宋

中夏昔屯否，代邦天所开。
鸿图属太武，不世英雄才。
南洗洛阳血，西荡长安灰。
毡车十万乘，略地驱风雷。
一苇济长淮，筑宫瓜步隈。
东邻拜牢饩，走使为婚媒。
云旗即归路，览胜此裴徊。
俯挥铁马鞭，顽石同陶坏。
划成四大字，屹栗阴虹摧。
沦精入崖壑，怒气羞蟠回。
茫茫六百年，风雨生莓苔。
伟蹟寖销泯，威灵安在哉。
生存贵无上，零落等尘埃。
君为访古游，赋诗追七哀。
人生谁不尔，莫负手中杯。
和张谋父游石佛山观魏太武书
作者：贺铸
朝代：宋

中夏昔屯否，代邦天所开。鸿图属太武，不世英雄才。南洗洛阳血，西荡长安灰。毡车十万乘，略地驱风雷。一苇济长淮，筑宫瓜步隈。东邻拜牢饩，走使为婚媒。云旗即归路，览胜此裴徊。俯挥铁马鞭，顽石同陶坏。划成四大字，屹栗阴虹摧。沦精入崖壑，怒气羞蟠回。茫茫六百年，风雨生莓苔。伟迹寖销泯，威灵安在哉。生存贵无上，零落等尘埃。君为访古游，赋诗追七哀。人生谁不尔，莫负手中杯。
和彭城王生悼歌人盼盼
作者：贺铸
朝代：宋
体裁：七言律诗

东园花下记相逢，倩盼偷回一笑浓。书簏尚缄香豆蔻，镜奁初失玉芙蓉。歌阑燕子楼前月，魂断凤皇原上钟。寄语虞卿谩多赋，九泉无路达鱼封。
和杜仲观青字诗二首
作者：贺铸
朝代：宋

青袍少年子，独出青门游。逢人少青眼，凝笑望青楼。窗中青蛾女，正为青春愁。心事属青鸟，青骢能少留。白马青络头，青萍宝带钩。青溪流水急，独上青翰舟。佳人青雀钗，手把青荷游。慕君青云器，青发结绸缪。
和杜仲观青字诗二首·其二
作者：贺铸
朝代：宋

白马青络头，青萍宝带钩。
青溪流水急，独上青翰舟。
佳人青雀钗，手把青荷游。
慕君青云器，青髮结绸缪。
和杜仲观青字诗二首之一丙寅四月京师赋
作者：贺铸
朝代：宋
体裁：古风

青袍少年子，独出青门游。逢人少青眼，凝笑望青楼。窗中青蛾女，正为青春愁。心事属青鸟，青骢能少留。
和杜仲观青字诗二首之二
作者：贺铸
朝代：宋
体裁：古风

白马青络头，青萍宝带钩。青溪流水急，独上青翰舟。佳人青雀钗，手把青荷游。慕君青云器，青发结绸缪。
和潘豳老汉上属目
作者：贺铸
朝代：宋
体裁：五言律诗

白云蒙山头，清川山下流。芳洲采香女，薄暮漾归舟。并蒂双荷叶，逢迎一障羞。持情不得语，大妇在高楼。
和王文举别馆初夏
作者：贺铸
朝代：宋

熏风酣绿树，午日思黄鹂。
的的罗窗梦，西邻可得知。
和王文举别馆初夏
作者：贺铸
朝代：宋

薰风酣绿树，午日思黄鹂。的的罗窗梦，西邻可得知。
和王文举玉台体
作者：贺铸
朝代：宋
体裁：五言绝句

南城空目送，西馆断心期。悬知今夜思，明灯半下帷。
和田录事君义咏雪
作者：贺铸
朝代：宋

千里龙沙失旧荒，四来云物助苍凉。
直疑见月应无影，未必因风始解狂。
枉费铅华□楚女，不禁汤餠试何郎。
回中自是人间世，怊怅龟台去路长。
和田录事君义咏雪
作者：贺铸
朝代：宋
体裁：七言律诗

千里龙沙失旧荒，四来云物助苍凉。直疑见月应无影，未必因风始解狂。枉费铅华□楚女，不禁汤饼试何郎。回中自是人间世，怊怅龟台去路长。
和田录事新燕
作者：贺铸
朝代：宋

新巢故国两依依，似与春华秋叶期。雨过池塘得泥近，日高台榭卷帘迟。秋千节後初相见，祓禊人归有所思。双侣多情拟凭杖，小牋封就碧云诗。
和田录事新燕
作者：贺铸
朝代：宋

新巢故国两依依，似与春华秋叶期。
雨过池塘得泥近，日高台榭卷帘迟。
秋韆节后初相见，祓禊人归有所思。
双侣多情拟凭杖，小笺封就碧云诗。
和田录事新燕
作者：贺铸
朝代：宋

新巢故国两依依，似与春华秋叶期。雨过池塘得泥近，日高台榭卷帘迟。鞦韆节后初相见，祓禊人归有所思。双侣多情拟凭杖，小笺封就碧云诗。
和答郑郎中见寄
作者：贺铸
朝代：宋

客子由来怀故乡，苏门冷落白云旁。梦随夜月钟前断，诗入秋风草共荒。操板鎌靴游宦厌，开樽挥麈旧欢长。泜川逸老应相念，为倚阑干向夕阳。
和答郑郎中见寄
作者：贺铸
朝代：宋

客子由来怀故乡，苏门冷落白云旁。梦随夜月钟前断，诗入秋风草共荒。操板镰靴游宦厌，开樽挥麈旧欢长。泜川逸老应相念，为倚阑干向夕阳。
和邠老郎官湖怀古五首
作者：贺铸
朝代：宋

郎官老辞笔，得尔寿春碑。奸贼余灵在，斯文是戮尸。
和邠老郎官湖怀古五首
作者：贺铸
朝代：宋

郎官老辞笔，得尔寿春碑。奸贼馀灵在，斯文是戮尸。白也遭时网，临年放夜郎。何妨去物远，当道横豺狼。昔人泯黄壤，陈迹变沧波。劫火洞然坏，无如嘉句何。杜守王明府，吾知夫不凡。解持馀酒胾，一饫逐臣馋。岑辅何为者，当年唱不应。名随诗石在，附骥两青蝇。
和邠老郎官湖怀古五首·其一
作者：贺铸
朝代：宋

郎官老辞笔，得尔寿春碑。奸贼馀灵在，斯文是戮尸。
和邠老郎官湖怀古五首·其一
作者：贺铸
朝代：宋

郎官老辞笔，得尔寿春碑。
姦贼余灵在，斯文是戮尸。
和邠老郎官湖怀古五首·其三
作者：贺铸
朝代：宋
体裁：五言绝句

昔人泯黄壤，陈迹变沧波。劫火洞然坏，无如嘉句何。
和邠老郎官湖怀古五首·其二
作者：贺铸
朝代：宋
体裁：五言绝句

白也遭时网，临年放夜郎。何妨去物远，当道横豺狼。
和邠老郎官湖怀古五首·其五
作者：贺铸
朝代：宋
体裁：五言绝句

岑辅何为者，当年唱不应。名随诗石在，附骥两青蝇。
和邠老郎官湖怀古五首·其四
作者：贺铸
朝代：宋

杜守王明府，吾知夫不凡。
解持余酒胾，一饫逐臣馋。
和邠老郎官湖怀古五首·其四
作者：贺铸
朝代：宋

杜守王明府，吾知夫不凡。解持馀酒胾，一饫逐臣馋。
和钱德循书怀
作者：贺铸
朝代：宋
体裁：七言律诗

咄嗟世与我相疏，岁月推排负壮图。狂客大难兼外监，方回小得胜常奴。胸中累块亦何有，鬲上督邮非所须。径买一舟归自好，五云溪接当家湖。
和钱德循古意二首
作者：贺铸
朝代：宋

驾犁岂知耕，布谷不入田。大农坐官府，百吏饱穷年。维汉南有箕，垂象列三辰。长司簸扬职，糠秕居前尘。
和钱德循古意二首之一
作者：贺铸
朝代：宋
体裁：五言绝句

驾犁岂知耕，布谷不入田。大农坐官府，百吏饱穷年。
和钱德循古意二首之二
作者：贺铸
朝代：宋
体裁：五言绝句

维汉南有箕，垂象列三辰。长司簸扬职，糠秕居前尘。
和钱适德循寓怀二首
作者：贺铸
朝代：宋

悠悠北山云，苒苒东门草。纷吾起故居，与尔即远道。巅崖博锱铢，得不偿所耗。寄语邻墙翁，岁晚从吾好。鲁酒味自薄，楚歌声更悲。曾无忘忧用，安事酒歌为。西风激商序，流芳迫衰迟。寄语邻墙客，兹非行乐时。
和钱适德循寓怀二首·其一
作者：贺铸
朝代：宋

悠悠北山云，苒苒东门草。纷吾起故居，与尔即远道。巅崖博锱铢，得不偿所耗。寄语邻墙翁，岁晚从吾好。
和钱适德循寓怀二首·其二
作者：贺铸
朝代：宋

鲁酒味自薄，楚歌声更悲。曾无忘忧用，安事酒歌为。西风激商序，流芳迫衰迟。寄语邻墙客，兹非行乐时。
和陈传道秋日十咏 其一 秋雨
作者：贺铸
朝代：宋

近砌掷鸣签，长檐悬素绠。湿翅暝鸦归，高梧落寒井。
和陈传道秋日十咏 其九 秋燕
作者：贺铸
朝代：宋

梅梁巢已空，去此复何从。勿惮归飞远，冰霜不尔容。
和陈传道秋日十咏 其五 秋月
作者：贺铸
朝代：宋

霜空出华月，樽酒聊相对。别夜复婵娟，故人千里外。
和陈传道秋日十咏 其十 秋蝇
作者：贺铸
朝代：宋

不复怒飞声，朝鸡得擅鸣。婆娑犹有地，媚灶毕馀生。
和陈传道秋日十咏 其四 秋晓
作者：贺铸
朝代：宋

未捲半帘霜，犹疑在庭月。倚树汲清泉，疏风猎华发。
和陈传道秋日十咏·秋兴
作者：贺铸
朝代：宋
体裁：五言绝句

拟从康乐公，双蹑登山屐。晴夜宿天台，披云看初日。
和陈传道秋日十咏·秋晓
作者：贺铸
朝代：宋

未捲半帘霜，犹疑在庭月。
倚树汲清泉，疏风猎华髮。
和陈传道秋日十咏·秋月
作者：贺铸
朝代：宋

霜空出华月，樽酒聊相对。
别夜復婵娟，故人千里外。
和陈传道秋日十咏·秋燕
作者：贺铸
朝代：宋

梅梁巢已空，去此復何从。
勿惮归飞远，冰霜不尔容。
和陈传道秋日十咏·秋蝇
作者：贺铸
朝代：宋

不復怒飞声，朝鸡得擅鸣。
婆娑犹有地，媚竈毕余生。
和陈传道秋日十咏·秋雨
作者：贺铸
朝代：宋

近砌掷鸣签，长檐悬素绠。湿翅暝鸦归，高梧落寒井。归云去悠悠，长风来猎猎。檐角两长楸，斜阳晒黄叶。病骨倦空林，曳杖闲庭步。暗烛与寒虫，迢迢思风露。未捲半帘霜，犹疑在庭月。倚树汲清泉，疏风猎华发。霜空出华月，樽酒聊相对。别夜复婵娟，故人千里外。纷纷脱柯叶，衮衮断根蓬。不待吹扬力，随风亦自东。宿雨尘霾静，寒原黍稷空。临风聊放目，不为送飞鸿。拟从康乐公，双蹑登山屐。晴夜宿天台，披云看初日。梅梁巢已空，去此复何从。勿惮归飞远，冰霜不尔容。不复怒飞声，朝鸡得擅鸣。婆娑犹有地，媚灶毕馀生。
和陈传道秋日十咏·秋雨
作者：贺铸
朝代：宋

近砌掷鸣籤，长檐悬素绠。
湿翅暝鸦归，高梧落寒井。
和陈传道秋日十咏之七秋望
作者：贺铸
朝代：宋
体裁：五言绝句

宿雨尘霾静，寒原黍稷空。临风聊放目，不为送飞鸿。
和陈传道秋日十咏之三秋夜
作者：贺铸
朝代：宋
体裁：五言绝句

病骨倦空林，曳杖闲庭步。暗烛与寒虫，迢迢思风露。
和陈传道秋日十咏之二秋晴
作者：贺铸
朝代：宋
体裁：五言绝句

归云去悠悠，长风来猎猎。檐角两长楸，斜阳晒黄叶。
和陈传道秋日十咏之八秋兴
作者：贺铸
朝代：宋

拟从康乐公，双蹑登山屐，晴夜宿天台，披云看初日。
和陈传道秋日十咏之六秋风
作者：贺铸
朝代：宋
体裁：五言绝句

纷纷脱柯叶，衮衮断根蓬。不待吹扬力，随风亦自东。
和陈传道秋日十咏之十秋蝇
作者：贺铸
朝代：宋

不复怒飞声，朝鸡得擅鸣。婆娑犹有地，媚灶毕余生。
和陈传道秋日十咏之四秋晓
作者：贺铸
朝代：宋

未卷半帘霜，犹疑在庭月。倚树汲清泉，疏风猎华发。
和题毗陵荐福寺红梅
作者：贺铸
朝代：宋
体裁：七言绝句

一种梅生禅老家，屋檐古干恣敧斜。诗人莫讶深红色，可胜寻常桃杏花。
和题毗陵荐福寺红梅
作者：贺铸
朝代：宋

一种梅生禅老家，屋檐古干恣鼓斜。诗人莫讶深红色，可胜寻常桃杏花。
品令
作者：贺铸
朝代：宋

怀彼美。愁与泪。分占眉丛眼尾。求好梦、闲拥鸳鸯绮。恨啼乌、唤人起。目断清淮楼上，心寄长洲坊里。迢迢地。七百三十里。几重山，几重水。